Battlefield 1 Beta Akan Mula “Sejurus Selepas” Gamescom

Tenanglah semua para peminat tegar Battlefield, versi Beta untuk Battlefield 1 semakin menghampiri!

Dalam satu livestream bersama CommanderKrieger, Battlefield community manager di Jerman, Sebastian Moritz telah memberikan beberapa maklumat terbaru mengenai Battlefield 1. Dalam livestream yang berbahasa Jerman itu (diterjemahkan oleh seorang Redditor), Moritz telah mendedahkan bahawa versi Beta untuk Battlefield 1 akan bermula “sejurus selepas” acara Gamescom yang akan diadakan di Cologne, Jerman.
Gamescom pada tahun ini akan bermula pada 17 Ogos dan berakhir pada 21 Ogos. Bermakna, kita bermungkinan akan dapat memainkan Beta ini sekitar akhir bulan Ogos atau awal bulan September.

Moritz turut mengatakan bahawa Battlefield Insider akan mendapat akses kepada versi Beta tersebut tiga hari lebih awal. Anda boleh mendaftar sebagai Battlefield Insiders di sini.
Buat masa ini, Closed Alpha untuk Battlefield 1 sedang dijalankan dengan hanya segelintir pemain bertuah sahaja yang diberikan akses. Closed Alpha ini memberikan satu map, iaitu St. Quentin Scar dan 2 game mode, iaitu Conquest dan Domination.
Untuk versi Beta kelak, pihak DICE masih belum mengumumkan apakah map dan game mode yang akan diberikan. Kami menjangkakan ia bakal memiliki map dan game mode yang sama dengan versi Closed Alpha.

Di samping itu, Moritz juga mendedahkan bahawa game mode Rush akan kembali menemui para pemain di game penuh Battlefield 1 nanti. Selepas mendapat sambutan yang kurang memberansangkan di Battlefield 4 kerana map design yang tidak sesuai untuk game mode Rush, apakah pembaharuan yang akan dilakukan kepada game mode ini agar ia bertakhta di hati para pemain semula? Sama-sama kita nantikan.
Battlefield 1 akan dilancarkan sepenuhnya pada 21 Oktober 2016 untuk platform PC, PlayStation 4 dan Xbox One.
JomBaca: Battlefield TV Series Sedang Dibikin Oleh Paramount Television Dan Anonymous Content
Sumber gambar: Berdu


Calon Politik Pilihanraya Di Korea Selatan Terbitkan Map Percuma Untuk StarCraft!

Pandai pulak ahli politik ini menggunakan populariti StarCraft di Korea Selatan bagi membantu kempennya!

Seperti yang dilaporkan oleh Kotaku, calon presiden Moon Jae-In yang sedang mendahului pencalonan pilihanraya di Korea Selatan ini telah menerbitkan dua versi map StarCraft yang dipanggil Moonters bagi meraikan game StarCraft yang boleh didapatkan percuma sekarang!

Map-map ini boleh didapatkan dari blog ahli politik tersebut di SINI! Apa tunggu lagi? Bukan selalu ahli politik bagi barang in-game percuma.


Broforce: Bila Legend Hollywood Bersatu Di Dalam Game!

Bayangkan korang boleh menembak, musnahkan setiap musuh, letupkan apa sahaja dengan hero-hero dari filem Hollywood! Konfem teruja bukan.

Broforce game dari developer Free Lives akan berada di pasaran pada 1 Mac 2016. Game yang berkonsepkan side-scrolling run and gun platform ini boleh dimainkan di console PlayStation 4 dan juga PC.

Game yang seakan-akan Metal Slug ini memerlukan korang memilih character kegemaran korang, dan mudah sahaja, tembak, campak bom dan musnahkan musuh-musuh korang yang menghalang laluan korang. Dan lebih best lagi kerana game ini boleh dimainkan secara multiplayer juga.
Yang membuatkan korang akan tertarik dengan game ini ialah kerana watak-watak yang disediakan merupakan parodi kepada hero-hero di dalam cerita Hollywood seperti Rambo, Mcgyver, John McClane – Die Hard, Dredd dan banyak lagi.
Apalagi jom kita layan dulu trailer Broforce ni:

So amacam? Dah tak sabar nak beli? Relaks dulu, penulis ada berita baik, korang boleh dapatkan game ini secara PERCUMA dengan vote game Broforce ini yang tercalon di dalam ‘Vote To Play’. Kalau korang nak game ini free, cepat-cepat la klik di sini dan vote!
ADIOS!!


Video Game Spider-Man Keluaran Insomniac Games Akan Diterbitkan Pada Tahun Ini!

Nampaknya Spider-Man akan kembali menemui peminat-peminatnya di PlayStation 4.

Insomniac Games telah pun mengumumkan bahawa mereka sedang membangunkan sebuah game untuk superhero kegemaran ramai iaitu Spider-Man pada E3 2016 tetapi tiada info lanjut mengenainya selepas itu.
Diumumkan oleh Ryan Penagos selaku Naib Presiden & Editor Eksekutif bagi Marvel Digital Media, video game Spider-Man tersebut akan hadir ke tangan pemain-pemain konsol PS4 pada tahun ini! Turut diumumkan, Marvel vs. Capcom: Infinite juga akan tiba pada tahun ini untuk PC, PS4 dan Xbox One.
JomLayan: Saksikan teaser trailer yang telah dikongsi oleh Imsomniac Games sebelum ini!
Insomniac Games dijangkakan akan memaparkan keluaran terbaru mereka ini pada E3 2017 sebelum ianya diterbitkan kelak.
Dirakam oleh seorang Redditor bernama GamingSince95, korang boleh saksikan sendiri klip rakaman mengenai Spider-Man dan juga Marvel vs. Capcom: Infinite dibawah.


OMEN by HP – Gaming Laptop Berprestasi Tinggi Dengan Kebolehan Overclocking, OMEN X

HP OMEN X, khas untuk gamer tegar dan atlet-atlet esports untuk menikmati kadar kegunaan prestasi laptop tertinggi.
Laptop OMEN keluaran HP adalah salah satu gaming laptop yang berada di pasaran teknologi bagi gamers di luar sana. Dari laptop ke desktop mereka, OMEN telah memberi pandangan dan rekaan yang unik kepada pengguna mereka supaya mereka dapat membawa laptop mereka dengan gaya eksotik.

Pada 22 Ogos lepas, HP telah mengumumkan OMEN X, laptopnya yang boleh overclock. Ini adalah laptop pertama yang dibina untuk tujuan overclocking daripada HP dan ia dapat memberi atlet-atlet esport kepuasan seperti menggunakan desktop dengan perkakasan berspesifikasi tinggi.

Laptop ini mempunyai pengaliran udara untuk memastikan CPU dan GPU beroperasi pada kadar optimum dengan bantuan empat heat pipes sebesar 3.5mm. Selain itu, laptop ini mampu memberikan pengguna mengalami resolusi setinggi 4K.

OMEN X menggunakan CPU Intel i7 Core, 7th Generation, GeForce GTX 1080. Tambahan pula, memori yang dipakai adalah jenis DDR4-2800mHz bagi mengelakkan daripada efek bottleneck, mereka meletakkan PCIe SSD pada RAID 0 manakala HDD untuk penstoran data.

OMEN X disertakan dengan keyboard mekanikal bersama RGB lighting. Di samping itu, HP turut menyediakan sokongan Dolby True Surround Headphone, USB 3.1 dan 3.0 untuk memudahkan pengguna membuat sambungan ke external disk.
OMEN X akan dipasarkan pada bulan November nanti. Harganya akan bermula pada $1,999 (~RM8,555).


13.2 Juta Gamers Telah Bermain Beta Battlefield 1 – Bilangan Terbesar Dalam Sejarah Beta EA!

Nampaknya EA mesti tersenyum lebar selepas mendapat jumlah bilangan pemain yang memainkan Beta Battlefield 1 baru-baru ini.

Beta Battlefield 1 yang berlangsung awal bulan ini menyaksikan penyertaan gamers seramai 13.2 juta orang – hampir dua kali ganda bilangan tentera British dan Uthmaniyyah yang berperang di di Timur Tengah semasa Perang Dunia Pertama. Bilangan ini mengatasi bilangan pemain Beta Overwatch seramai 9.7 juta orang dulu.
EA telah menerbitkan statistik Beta Battlefield 1 dalam bentuk infografik menarik di bawah! Antara yang buat kitorang ‘wow’ adalah 62.2 juta kills menggunakan kuda!

JomGaming ada menerbitkan pengalaman suka duka kitorang bermain Beta Battlefield 1, dan sehingga kini, kitorang masih mengharapkan beberapa penambahbaikan kepada game penuh Battlefield 1 dapat dilaksanakan sebelum pelancarannya 21 Oktober ini nanti.


Jumlah Pemain Fortnite Yang Membelanjakan Microtransactions Semakin Berkurang Pada Tahun Ini

Para pemain Fortnite tidak lagi membelanjakan wang mereka untuk kandungan tambahan dalam game seperti mereka lakukan seperti dulu.
Perbelanjaan dalam game atau microtransations dalam Fortnite telah berkurangan sejak permulaan tahun 2019, menurut apa yang dilaporkan oleh kumpulan penganalisis SuperData Research.
Sejak bermulanya tahun 2019 hingga bulan September, jumlah perbelanjaan Fortnite dari kesemua platform yang ada — PC, konsol dan mobile — gagal untuk melepasi angka USD100 juta.
Walau bagaimanapun, Fortnite masih tetap kekal sebagai game paling banyak membelanjakan microstransactions jika dibandingkan dengan game-game lain — iaitu meliputi sebanyak 8 peratus gamers telah membelanjakan wang mereka dalam game battle royale itu. Takhta ini dikongsikan bersama Call of Duty: Black Ops 4 yang juga merangkumi 8 peratus.

Dalam carta pai di bawah pula, statistik menunjukkan 51 peratus gamers tidak membelanjakan wang mereka untuk kandungan tambahan. Pecahan carta ini juga menunjukkan berapakah peratusan jumlah wang yang gamers belanjakan untuk microtansactions.

Apa yang lebih menarik ialah graf di bawah menunjukkan platform manakah yang lebih gemar membelanjakan microtransaction. Dari Januari 2018 hingga September 2019, platform mobile sentiasa mencatatkan jumlah microtransaction bulanan tertinggi, iaitu melebihi USD4.08 billion. Manakala PC dan konsol masing-masing menduduki kedudukan kedua dan ketiga dengan jumlah melebihi USD2.08 billion dan USD0.08 billion.

Korang di pecahan gamers yang mana satu? Lebih gemar ataupun tidak membelanjakan wang untuk mendapatkan kandungan tambahan dalam game yang sudahpun korang beli?
Bacaan lanjut untuk statistik penuh boleh dapatkan di sini.
Terima kasih, VG247.


Zizan Razak Kembali Sebagai Duta Garena Free Fire Ramadan Ini Dengan Pelbagai Aktiviti Menarik

Salah satu game mobile battle royale paling popular di rantau, Garena Free Fire sekali lagi bekerjasama dengan selebriti tempatan, Zizan Razak.
Kemunculan pelawak tersohor itu merupakan sebahagian daripada kempen yang baru diumumkan, “Free Fire Untuk Semua”, yang dilancarkan pada hari ini, 18 April. Kerjasama ini juga serentak dengan acara Ramadhan Free Fire, yang berlangsung dari sekarang hingga 8 Mei 2022.
Menurut siaran akhbar yang disediakan, Garena berkata kerjasama dengan Zizan Razak dan acara Ramadhan Free Fire yang lebih meluas adalah sebahagian daripada komitmen Garena untuk menyampaikan kandungan tempatan yang lebih dekat dengan komuniti Free Fire di Malaysia.
Kerjasama ini adalah sebahagian daripada kempen menyeluruh “Free Fire Untuk Semua”, bertujuan untuk memupuk komuniti setempat yang menyokong semua pemain Free Fire di Malaysia.
Kempen ini dijadualkan berjalan selama lima bulan, iaitu dari April hingga Ogos. Zizan juga ada mengacah kerjasama yang akan datang dalam satu video, mengatakan bahawa akan terdapat lebih banyak acara di bawah kempen ini yang akan “melibatkan wajah-wajah terkenal”.

“Mesej di sebalik kempen Ramadhan tahun ini berkait dengan konsep Untuk Semua, iaitu menghimpunkan pemain dari semua lapisan masyarakat yang berkongsi pengalaman melalui Free Fire. Idea untuk menyatukan orang ramai dan perpaduan dalam komuniti tempatan adalah sesuatu yang dekat dengan hati saya, dan juga cuba saya lakukan melalui kerja saya sendiri, sama ada komedi atau wayang,” kata Zizan.
“Saya teruja untuk bekerjasama dengan Free Fire sekali lagi tahun ini dan tidak sabar untuk melihat pemain Free Fire dan rakyat Malaysia sama-sama menikmati kempen ini!”
Sebagai sebahagian daripada kempen, Survivors dan peminat juga boleh menantikan peluang untuk bermain Free Fire bersama selebriti tempatan itu pada 23 April ini, jam 6 petang.
Strim ini akan menampilkan tips, pelbagai gameplay, dan juga hadiah termasuk poskad yang ditandatangani oleh Zizan Razak sendiri.
Mengambil bahagian dalam acara komuniti dan aktiviti dalam game, seperti game Kembara Free Fire Untuk Semua, juga akan memberi Survivors satu lagi peluang untuk mendapatkan barangan khusus kerjasama ini.
Untuk maklumat lanjut tentang kempen Free Fire Untuk Semua, ikuti Facebook, Instagram dan YouTube rasmi Free Fire Malaysia.
Acara Menarik Sepanjang Ramadan Dalam Free Fire
Pemain boleh nantikan untuk mengambil bahagian dalam aktiviti menarik dan memperoleh ganjaran yang sangat dinanti-nantikan pada bulan Ramadhan ini. Acara tahun ini akan menampilkan dua tarikh penting — Hari Raya Galore pada 23 April dan Hari Raya pada 3 Mei.
Barisan aktiviti Ramadhan akan dimulakan dengan drop selepas perlawanan “Kumpul Kurma”, acara masa terhad yang akan berlangsung dari 7 malam hingga 7 pagi setiap hari, semasa tempoh berbuka puasa. Sepanjang acara itu, Survivors juga boleh mengumpul sampul “Duit Raya”, yang boleh ditebus untuk barangan bertema Ramadhan seperti skin pet Blooming Falco, serta pet Falco itu sendiri!
Barisan tetamu dan pengacara majlis Berbuka Puasa, termasuk Zizan Razak.
Mengiringi acara ini ialah satu siri strim siaran langsung “Berbuka Puasa’ yang berlangsung pada masa yang sama dari 18 hingga hingga 23 April, di mana komuniti Free Fire dapat berkumpul dan berbuka puasa bersama-sama sambil menikmati beberapa pusingan custom room.
Previu hadiah yang akan tiba pada bulan Ramadan ini.
Setibanya Hari Raya Galore pada 23 April dan Hari Raya pada 3 Mei, Survivors juga akan diberikan pelbagai bonus log masuk dan misi di mana mereka akan dapat mengumpul lebih banyak hadiah bertema seperti koleksi-koleksi unik dan emote yang hanya akan tersedia pada dua hari yang sangat istimewa tersebut. Magic Cube yang jarang ditemui juga akan tersedia secara eksklusif pada Hari Raya.
Muat-turun Free Fire di Apple iOS App dan Google Play.


PS4 Kini Konsol Kedua Paling Laris Dalam Sejarah, Memotong Jualan Wii & PS1, Masih Di Belakang PS2

PlayStation 4 baru sahaja mengecap satu pencapaian yang cukup membanggakan.
Sony telah mengumumkan penambahan 2.8 juta unit lagi PS4 terjual di seluruh dunia — didedahkan melalui laporan pencapaian suku tahunan fiskal terbaru (via DualShockers). Angka ini, apabila ditambah, menjadikan jumlah unit PS4 yang terjual sepanjang hayat konsol itu adalah sebanyak 102.8 juta unit di seluruh dunia.
Apa signifikannya jumlah ini? Ia sebenarnya sekaligus menjadikan PS4 sebagai sistem konsol gaming kedua paling laris jualannya dalam sejarah. PS4 telah memotong kedudukan Nintendo Wii dan PlayStation (PS1), walau bagaimanapun masih jauh di belakang PlayStation 2 (PS2) yang kekal gah di tangga teratas sebagai konsol paling laris terjual sepanjang zaman.
Berikut ialah kedudukan terkini konsol paling laris dalam sejarah:

PlayStation 2 — 155 juta
PlayStation 4 — 102.8 juta
PlayStation — 102.49 juta
Wii Nintendo — 101.63 juta
PlayStation 3 — 87.4 juta
Xbox 360 — 84 juta
Nintendo Entertainment System — 61.91 juta
Super Nintendo Entertainment System  — 49.10 juta
Xbox One — 41 million
Nintendo Switch — 36.87 juta

Jualan PS4 semestinya dijangka akan meningkat pada tahun ini dan tahun depan walaupun mereka sudah mengumumkan ketibaan PS5 pada tahun 2020. Faktor utama pastinya terhadap tarikan game-game eksklusif seperti Death Stranding, The Last of Us Part II dan banyak lagi yang masih lagi akan dilancarkan ke PS4.
Namun, persoalan paling utama, mampukah PS4 merampas kedudukan “abangnya” PS2 untuk menaiki tangga teratas sebagai konsol paling laris dalam sejarah? Hanya masa mampu menentukan.


Ubisoft Memberi Story Creator Secara Percuma Untuk Assassin’s Creed Odyssey, Boleh Gunakan Sekarang

Sebuah kejutan besar diumumkan di atas pentas Ubisoft E3 2019 beberapa lalu, yang mana mereka akan memberikan Story Creator, alat untuk menulis quest tersendiri di dalam Assassin’s Creed Odyssey walaupun korang tidak memiliki game tersebut!

Manual pengguna yang tebal sebanyak 157 muka surat membenarkan pemain mencipta quest untuk AC: Odyssey. Dari membuat pilihan dialog, mengimport karakter dari game tersebut, design cara kombat dan mengaitkan quest lain-lain sekali untuk mencipta jalan cerita yang lebih luas.
Pemain boleh terbitkan rekaan jalan cerita mereka di hab online untuk pemain lain download sebagai contoh atau untuk digunakan, tidak mengira di mana-mana platform. Sebanyak 14 bundle contoh sudah pun berada di hub tersebut untuk orang ramai mencuba.

Jangan lupa kongsi dengan kami rekaan korang nanti!


Saksikan Video In-Game Pertama Bagi Membina Teman Tema Dinosaur Dalam Jurassic World Evolution

Realisasikan impian anda untuk menguruskan teman tema dinosaur tersendiri dalam Jurassic World Evolution.

Dibangunkan oleh Frontier Developments, yang cukup terkenal dengan game simulasi pengurusan, Jurassic World Evolution membolehkan pemain membina Jurassic Park dengan keunikan tersendiri seperti mengkaji spesis dinosaur baru, membina tarikan tempat taman tema dan makmal-makmal eksperimen.
Video in-game menonjolkan pelbagai spesis haiwan pra-sejarah berkeliaran di padang luas berlatarbelakangkan pemandangan alam semulajadi yang menakjubkan.
Jika anda ingin tahu lebih lanjut tentang Jurassic World Evolution, saksikan video persembahan oleh pembangun game mengenai intipati pembinaan teman tema dinosaur.

Jurassic World Evolution akan dilancarkan dalam jangka masa ketibaan filem Jurassic World: Fallen Kingdom pada tahun 2018 untuk PC, PS4 dan Xbox One.


Mega Man 11 Akan Hadir Pada Tahun 2018 Dan Siri Mega Man X Akan Dikeluarkan Semula

Capcom mendedahkan pengembaraan dan cabaran terbaru Mega Man selepas lapan tahun menyepi.

Mega Man 11 didedahkan melalui trailer yang sangat nostalgia. Sebuah game aksi 2D platformer, tapi dihasilkan dalam bentuk seni reka bentuk yang lebih baru dan tidak lagi mengikuti reka bentuk NES seperti Mega Man 9 dan 10. Ia kelihatan cantik dan akan hadir ke PS4, Xbox One, PC dan Nintendo Switch.
Trailer ini memaparkan beberapa babak pertempuran boss dan gameplay dan juga kuasa salah satu boss yang boleh digunakan yang mana membenarkan Mega Man untuk menyerang musuh dengan menjatuhkan blok-blok dari atas udara terus kepada mereka.
Trailer ini didedahkan semasa siaran langsung Twitch Capcommunity

Capcom juga mengumumkan dua koleksi Mega Man Legacy, menghimpunkan Mega Man 1-6 dan 7-10, akan hadir ke Switch. Ia akan menampilkan ciri amiibo sama seperti versi 3DS. Koleksi pertama akan menerima fungsi ‘rewind’ di mana koleksi kedua yang dilancarkan mempunyai fungsi ini (kesemua versi lain akan menerima fungsi ini melalui patch).
https://twitter.com/MegaMan/status/937764981767991297
Apa yang bestnya, kesemua siri Mega Man X akan dikeluarkan semula untuk sistem-sistem moden.

All 8 Mega Man X games are coming to Switch, PS4, Xbox One, and PC! Tune in at https://t.co/qn8POJ2KIj for more details! pic.twitter.com/dAHMD7w5rb
— Mega Man (@MegaMan) December 4, 2017
Mega Man 11 akan dikeluarkan pada tahun 2018. Jadi peminat Mega Man perlu bersabar untuk menantikan kemunculannya.


Keanu Reeves Hampir Terlibat Dalam Death Stranding, Tapi Kojima Mahukan Mads Mikkelsen

Berita tentang keterlibatan Keanu Reeves dalam industri gaming pada tahun ini nampaknya masih belum reda.
Semasa menjadi panel di San Diego Comic-Con untuk bercakap tentang game akan datangnya, Death Stranding, Hideo Kojima telah mendedahkan sesuatu yang agak menarik.
Kojima telah mendedahkan bahawa pada asalnya pasukan pembangunan mereka mencadangkan watak Cliff dimainkan oleh Keanu Reeves. Walau bagaimanapun, Kojima telah menolaknya dan mahukan watak itu dibawakan oleh Mads Mikkelsen.

Hideo: “I originally was recommended Keanu Reeves but I wanted Madds.” #DeathStranding #hideokojima pic.twitter.com/KY442aQsIx
— Kalai (@kalai_chik) July 21, 2019
Sekiranya korang mengikuti sejak lama akaun media sosial Kojima, pastinya korang tahu bahawa beliau cukup meminati Mikkelsen. Jadi, pengambilannya dalam game ini sememangnya sesuatu yang tidak mengejutkan.
Tetapi, cuba korang bayangkan kalau Kojima menerima cadangan untuk mengambil Keanu Reeves dalam game ini. Pastinya cukup menarik untuk disaksikan beliau tampil dalam dua game AAA yang amat dinantikan — Death Stranding dan Cyberpunk 2077.
Death Stranding akan dilancarkan pada 8 November 2019, eksklusif untuk PS4.
Terima kasih, DualShockers.


Jadi Raja Atau Ratu Lanun Di Lautan Hindi Dalam Game Terbaru Ubisoft Singapore – Skull & Bones!

Ubisoft baru sahaja mengumumkan IP terbaru mereka, yang digelar Skull & Bones.

Ia sedang dibangunkan oleh Ubisoft Singapore, game developer yang sebelum ini membawakan kita Assassin’s Creed: Black Flag. Seperti yang kita boleh jangka, game ini juga akan memfokuskan kepada pertarungan kapal di lautan sebagai kumpulan-kumpulan lanun!

Game ini akan menggunakan latar belakang Lautan Hindi di Zaman Keemasan para lanun di era abad ke-18, dan kita boleh lihat dalam gameplay walkthrough PvP 5v5 di bawah yang mana sebuah kapal dari Madagaskar sedang bertarung untuk mendapatkan habuan (loot) terbaik:

Ubisoft juga telah menampilkan sebuah cinematic trailer untuk kita nikmati. Bangkitkan jiwa raja di lautan korang dalam trailer yang cukup memukau ini:

Dapatkan peluang untuk merasai versi beta game ini lebih awal dengan mendaftar di sini.
Buat masa ini Ubisoft belum umumkan tarikh pelancaran game ini. Skull & Bones akan dilancarkan di PC, PS4 dan Xbox One.


Bandai Namco Keluarkan Trailer Dragon Ball FighterZ Baru, Memperlihatkan Gameplay Dalam Story Mode

Tertanya-tanya macam mana gameplay dalam story mode nanti? Jom kita tengok!

Bandai Namco telah mengeluarkan trailer terbaru untuk game fighting 2D mereka akan datang, Dragon Ball FighterZ. Kali ini, video berdurasi 3 minit lebih berbahasa Jepun itu memfokuskan kepada gameplay dalam story mode.
Antara gambaran yang dipaparkan dalam game video ini adalah battle action, game mode yang ada serta story mode yang bakal menampilkan watak baru yang direka khas dalam game ini, Android 21. Korang boleh saksikannya di bawah:

Dragon Ball FighterZ akan dilancarkan di PC, PS4 dan Xbox One pada 26 Januari 2018.
JomBaca: 17 Karakter Yang Telah Sah Boleh Dimainkan Dalam Dragon Ball FighterZ


Ini 12 Game Dengan Bilangan Pemain Paling Ramai Sepanjang Hayat PS4, Didedahkan Secara Tak Sengaja Oleh Sony

Sony baru-baru ini ada melancarkan satu fungsi di laman web PlayStation, yang dikenali sebagai My PS4 Life. Fungsi ini bertujuan untuk memberikan statistik (dalam bentuk video) kepada setiap pemegang akaun PSN, apakah game paling banyak jam mereka mainkan, apakah game pertama dan sebagainya. Malangnya fungsi ini tidak boleh digunakan oleh para pemain di Malaysia.

Namun, bukan itu sebenarnya isi utama artikel ini. Menggunakan fungsi My PS4 Life ini, seorang Redditor telah membuat kira-kira yang seterusnya mendedahkan berapakah bilangan pemain untuk setiap game yang ada di PS4.
Bilangan yang beliau kira ini bukanlah satu angka tepat, tetapi lebih kepada anggaran sahaja kerana terdapat beberapa rantau yang tidak dimasukkan — antaranya Malaysia.
Video yang diterima oleh setiap pemain akan mendedahkan info tentang satu-satu info Trophy yang berjaya diperoleh pemain. Kemudian, info ini akan digandingkan dengan info yang terdapat dalam laman web rasmi PlayStation.
Redditor ini menggunakan contoh Trophy “Photo Bomber” dalam Fallout 76. Dalam video My PS4 Life mendedahkan yang seramai 33,764 pemain memperoleh Trophy tersebut. Di laman web PlayStation pula mendedahkan yang 8.3 peratus daripada semua pemain Fallout 76 telah mendapat Trophy ini. Bermakna, untuk mendapatkan jumlah keseluruhan pemain yang ada Fallout 76 di PS4 ialah dengan 33,764 dibahagikan dengan 0.083, iaitu bersamaan 406,795.
Redditor ini telahpun menyenaraikan hampir 100 game di laman web gamstat.com selepas membuat kira-kira tersebut.

Di bawah adalah 12 game teratas yang diambil daripada kedudukan tersebut, yang mana bolehlah kita katakan sebagai 12 game dengan bilangan paling ramai pemain sepanjang hayat PS4, untuk beberapa rantau:

Grand Theft Auto 5 – 51.7 juta
FIFA 18 – 32.5 juta
Call of Duty: World War 2 – 24.6 juta
Call of Duty: Black Ops 4 – 9.23 juta
Call of Duty: Ghosts – 12.6 juta
Battlefield 4 – 13.9 juta
Minecraft – 25.6 juta
The Last of Us: Remastered – 15.9 juta
Overwatch – 10.2 juta
Red Dead Redemption 2 – 6.1 juta
Resident Evil 7 – 5.97 juta
No Man’s Sky – 3.95 juta


Papan Iklan UEFA Champions League Mula Paparkan Iklan PS5

Awal pagi tadi, Pusingan 16 UEFA Champions League untuk musim 2019/2020 telah berakhir. Ia menyaksikan Bayern Munich dan Barcelona menyertai RB Leipzig, Atlético Madrid, Atalanta, Paris Saint-Germain, Manchester City, dan Lyon dalam kelompok lapan terbaik.
Bukanlah ingin mengulas betapa lemahnya pasukan dari England dalam pusingan kali ini tanpa kehadiran Liverpool (uhuk uhuk), tapi ada satu promosi di papan iklan di tepi padang yang telah menarik perhatian ramai gamer — iaitu logo PlayStation 5 telah dipaparkan.
Promosi ini mungkin adalah promosi awam fizikal atau bukan digital yang pertama kita saksikan, yang mana pada ketika ini Sony sudahpun memperlihatkan bermacam ciri baharu yang akan ditampilkan ke dalam konsol generasi akan datang itu.

Di sebalik pelbagai fungsi hardware yang diumumkan, terutamanya barisan game, Sony masih lagi berahsia tentang harga pasaran serta tarikh pelancaran tepat, yang mana ia hanya menyatakan yang PS5 akan dilancarkan pada hujung tahun ini.
Terima kasih, Push Square.


Sistem Respawn Mungkin Bakal Tiba Tidak Lama Lagi Dalam Fortnite, Digelar “Second Chance Van”

Satu per satu sistem baru dari Apex Legends akan dibawa masuk ke dalam Fortnite.

Laman Twitter FortTory telah melombong fail data terbaru yang ada dalam Fortnite. Apa yang mereka temui? Sebuah sistem respawn baru yang mungkin akan diperkenalkan tidak lama lagi.
Kalau Apex Legends mempunyai Recover Beacon, Fortnite kemungkinan akan menggunakan Second Chance Van, dan dari situ, pemain yang sudah mati, boleh dihidupkan semula. Semestinya, sebelum boleh dihidupkan semula, pemain perlu mengambil kad pemain yang telah mati itu, kemudian bawanya ke Second Chance Van untuk respawn — sama seperti dalam Apex Legends.

SC_Machine is in the BattleRoyale files and it has one connection with SupplyDrops….
It sounds awesome.. pic.twitter.com/8lWFTA6Tz7
— FortTory – Fortnite Leaks & News (@FortTory) February 28, 2019

WAIT! SECOND CHANGE VAN…. pic.twitter.com/Ba8pPu96s8
— FortTory – Fortnite Leaks & News (@FortTory) February 28, 2019

Second Chance Van….
Respawn coming to FORTNITE?! pic.twitter.com/qtoSpT0VyK
— FortTory – Fortnite Leaks & News (@FortTory) February 28, 2019
Pastinya sistem respawn ini tidak mengejutkan untuk dibawa masuk ke dalam Fortnite kerana Epic Games sebelum ini telah menyatakan yang mereka sedang melihat bagaimana sistem ini boleh diperkenalkan ke dalam game ini.
Jadi, apa pandangan korang pemain setia Fortnite? Bagaimanakah mekanisme baru ini akan mengubah gameplay?


Baldur’s Gate 3 Diumumkan Sempena Perlancaran Google Stadia

Selepas hampir 20 tahun berdiam diri, akhirnya sekuel terbaru Baldur’s Gate diumumkan!

Untuk sekuel Baldur’s Gate kali ini, segala usaha pembangunan Baldur Gate 3 digalas oleh Larian Studio (Divinity: Original Sin 1 & 2) meskipun Bioware Studio adalah developer asal siri Baldur’s Gate.

Menurut Larian Studio, mereka menjanjikan kebebasan pemain selari dengan penceritaan yang terperinci, unik party member, sesi co-op (online dan offline),  dan fight scene yang hebat. Baldur’s Gate 3 akan dilancarkan di platfom PC dan Google Stadia.
Setakat ini, Larian Studio tidak mengesahkan lagi tarikh pelancaran rasmi Baldur’s Gate 3. Mungkin meraka akan menerangkan lebih lanjut pada sesi PC Gaming Show di konvensyen E3 2019.


Lebih Banyak Pengambil-Alihan Studio Lagi Akan Dilakukan, Kata Bos PlayStation

Bulan pertama untuk 2022 baru sahaja menutup tirai, dan dalam masa sebulan sahaja, tahun ini kita telah menyaksikan pelbagai pengambil-alihan syarikat dalam industri gaming yang di luar jangkaan.
Yang terbaharu adalah pengambil-alihan Bungie oleh Sony. Walaupun nilai pembeliannya tidaklah setinggi mana jika dibandingkan dengan rekod yang dipecahkan Microsoft dengan pengambil-alihan Activision Blizzard, ia tetap memberikan impak yang begitu besar kepada industri.
Berbicara lanjut dengan GameIndustry.biz tentang pengambil-alihan Bungie, Presiden dan CEO Sony Interactive Entertainment, Jim Ryan telah mengacah orang ramai tentang pengambil-alihan yang lebih banyak akan dilakukan oleh syarikat itu pada masa akan datang.
“Kami sepatutnya menjangkakan lebih banyak,” ujar Ryan. “Kami tentunya belum habis. Dengan PlayStation, kami mempunyai jalan yang masih panjang.”
“Saya secara peribadinya telah meluangkan banyak masa bersama Pete [Parsons, CEO Bungie] dan pasukan di Bungie, membantu memastikan semuanya seperti yang dijanjikan dan autonomi tetap autonomi. Namun, di bahagian lain dalam organisasi, kami mempunyai banyak langkah yang akan dilakukan.”
Sejak Microsoft dan Sony begitu rancak mengambil-alih studio-studio pembangun game yang besar, setiap hari para peminat akan berteka-teki studio manakah yang bakal diambil-alih oleh dua syarikat gergasi ini tidak lama lagi.
Jadi, kami tanyakan sekali lagi, studio manakah yang bakal diambil-alih oleh Microsoft dan Sony seterusnya?


Game Alice Yang Dicipta American McGee Akan Diadaptasi Ke Siri TV, Diterajui David Hayter

Game action-adventure-horror, direka oleh American James McGee, merupakan salah satu underrated game yang pernah diterbitkan EA, menyentuh tentang kesihatan mental dan kepayahan seorang gadis bernama Alice. Kisah game ini berdasarkan karya Lewis Caroll yang menulis novel Alice’s Adventures in Wonderland dan Through the Looking-Glass.
Radar Pictures milik Ted Field telah mendapat hak Alice dari American McGee, dan penulis beberapa filem X-Men, David Hayter akan memimpin adaptasi ini sebagai teraju utama, dengan kerjasama Abandon Entertainment.
Siri tv ini, yang menyaksikan EA terus meluaskan pasaran video game dengan menyalur ke kaca TV, akan dibangunkan sebagai rawatan skrin kecil pertama bagi francais Alice. Belum ada lagi penyiar atau platform penstriman yang memperoleh hak untuk siri yang masih dalam pembikinan ini.
“David Hayter membawa imaginasi, pengalaman dan kemahiran menyelinap senyap yang diperoleh melalui misi yang berjaya dalam filem, TV dan video game – gabungan unik yang pasti menjadikan pengembaraan ke Wonderland ini berjaya untuk francais dan peminat. Saya teruja untuk bekerja dengannya dan tahu peminat Alice akan menyambutnya dengan penuh kasih sayang,” McGee berkata dalam satu kenyataan ketika francais Alice dibangunkan untuk TV.
David Hayter. Sumber gambar: The Nerd Stash
Hayter terkenal sebagai penulis lakon layar untuk filem box-office seperti X-Men, X-Men 2, Watchmen, The Scorpion King dan Netflix’s Warrior Nun.
Selepas McGee membangunkan dan merekabentuk game DOOM dan Quake, McGee mencipta Alice dan membangunkan Alice: Madness Returns, Akaneiro: Demon Hunters dan Grimm. Buat masa ini, McGee sedang membangunkan sekuel Alice: Asylum dan Oz: Adventures, game naratif berdasarkan novel klasik L. Frank Baum.
Alice in Madness boleh dimain di PC melalui Humble Bundle, dan juga boleh didapati dari langannan Xbox Game Pass di Xbox sahaja.
Sumber: Hollywood Reporter


DotA 2: Drama Perpindahan Menjelang Manila Major 2016!

Belum lagi bermula pertandingan Manila Major 2016, sudah ada drama perpindahan pemain bagi team DotA 2.

Paling terkini ialah kejutan dari Team Secret apabila mereka telah mengumumkan secara rasmi bahawa 2 pemain EG telah pun menyertai mereka iaitu Arteezy dan juga Universe.

Dengan kemasukan 2 pemain ini, 2 pemain asal mereka iaitu Misery dan juga W33 telah pun disingkirkan. Perkara ini telah pun mendatangkan rasa kurang senang W33 apabila beliau telah mengeluarkan kenyataan seakan memerli Team Secret di laman twitternya.

Apa yang yang terjadi kepada W33 juga telah terjadi kepad Aui_2000 apabila disingkirkan team EG sebaik sahaja mereka memenangi The international 2015.
Selain itu, pasukan Evil Genuises bukan sahaja kehilangan 2 pemain mereka iaitu Arteezy dan juga Universe, malah dikhabarkan mereka juga akan kehilangan Fear dan juga Sumail yang juga akan meninggalkan EG. Ini bermakna hanya tinggal PPD sahaja pemain yang masih kekal bersama EG.
ADIOS!


Beberapa Screenshots Mengagumkan Terbaru Dalam Mod Fallout: New York Telah Dikongsikan

Mengikuti dari peristiwa Great War pada tahun 2077, lore Fallout telah memberitahu kita tentang New York City, Boston dan Washington yang “hilang”.
Roserosenbergfr, seorang modder sedang membangunkan Fallout: New York, dan beliau telah berkongsi beberapa screenshots baru daripada mod ini.
Fallout: New York secara eksklusifnya akan berlatar-belakangkan di kawasan sekitar Central Park di Manhattan, yang mana termasuk sekali dengan muzium Natural History. Pencipta mod ini merancang untuk meluaskannya lagi ke luar dari kawasan tersebut, dari satu daerah ke satu daerah, sebelum melakukan sedikit pengubahsuaian kepada keseluruhan kawasan supaya dapat membina persekitaran nuclear apocalypse yang lebih baik.
Hampir sama dengan penggunaan sistem metro dalam Fallout 3, Roserosenbergfr juga merancang untuk menambah sistem kereta api bawah tanah di New York City. Berikut adalah beberapa screenshots yang dikongsikan olehnya:

Roserosenbergfr menekankan bahawa mod Fallout: New York untuk Fallout 4 adalah projek pembangunan untuk jangka masa yang lama. Laman web Nexus tidak mengeluarkan sebarang tarikh keluaran untuk mode ini.
Sumber: PCGamer


PS4 Dilaporkan Akan Menamatkan Sokongan Terhadap Facebook Tidak Lama Lagi

Facebook merupakan antara platform paling popular untuk para pemain berkongsikan video, screenshots dan Trophy kepada rakan-rakan, terus dari PS4.
Sekiranya korang menggunakan fungsi ini dengan kerap, korang pasti perasan bahawa sejak belakangan ini fungsi ini seperti sentiasa timbul isu atau error yang menyukarkan untuk pemain log masuk Facebook dari PS4. Ini sekaligus merencatkan aktiviti perkongsian dari PS4 ke platform media sosial tersebut.
Seorang pengguna Reddit, LegendaryKillerB, telah bertanyakan hal ini kepada akaun Facebook PlayStation Asia, dan ia agak mengejutkan apabila mereka mendedahkan yang sokongan Facebook di PS4 bakal ditamatkan tidak lama lagi.
Kata PlayStation Asia:
“Untuk pengetahuan anda, PlayStation Network tidak lagi menyokong fungsi sambungan kepada Facebook dari 2019-10-7, sila teruskan bersama dengan notifikasi kami di PS4 anda, kami akan umumkan berita ini tidak lama lagi.”

Nampaknya, fungsi ini akan ditamatkan pada hari esok, 7 Oktober 2019. Dan sekiranya laporan ini sahih, Sony mungkin akan mengumumkannya pada hari ini. Sama-sama kita nantikan.
Terima kasih, PlaystationEnthusiast.


Video Montaj Gameplay Terbaru Ini Akan Buat Korang Nak Main PES 2019 Sekarang

Kita layan montaj dulu!

Kalau korang penggemar video-video montaj untuk siri PES, past korang kenal dengan Weedens, Youtuber dan pencipta video-video montaj yang sangat berbakat.
Setelah lama menyepi daripada mengeluarkan video baru, beliau akhirnya kembali dengan mengeluarkan satu video montaj gameplay terbaru untuk PES 2019, yang mana Konami telah memberikannya akses awal kepada versi demo E3 2018.
Seperti biasa, beliau menyajikan kepada penonton dengan suntingan video yang mantap, membuatkan kami semakin tak sabar untuk mencuba PES 2019! Jom layan:

Versi demo PES 2019 akan diumumkan Konami tidak lama lagi. Game penuh PES 2019 akan dilancarkan di PC, PS4 dan Xbox One pada 30 Ogos ini.
JomBaca: Saksikan Wajah Dan Statistik Pemain-Pemain Legenda Yang Bakal Ada Dalam PES 2019

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Judul Rasmi Disahkan, Ini Gameplay Pertama God of War Ragnarok – Kratos Dan Blade of Chaos

Dalam acara PlayStation Showcase 2021 yang diadakan awal pagi tadi, Sony telah mengesahkan judul rasmi game akan datang daripada Santa Monica serta memperlihatkan gameplay pertamanya.
Seperti yang telah digunakan umum sebelum ini, God of War Ragnarok merupakan judul rasminya.
Trailer terbaharu ini telah menggabungkan beberapa babak sinematik serta gameplay. Menariknya, Santa Monica tidak teragak-agak untuk memperlihatkan aksi Kratos dengan senjata Blade of Chaos, sesuatu yang diperkenalkan semula dalam God of War (2018) — antara spoiler utama dalam game tersebut.
Menurut kenyataan di PlayStation Blog, God of War Ragnarok menggunakan latar masa beberapa tahun selepas game reboot pertamanya itu, dan kita dapat lihat Atreus sudah memasuki usia remajanya.
Trailer ini juga memaparkan konflik antara Kratos dan Atreus untuk mencari erti sebenar tujuan hidup anaknya itu dan kaitannya dengan Loki.
Dua watak antagonis yang dikongsikan dalam trailer ini adalah Freya dan Thor, iaitu karakter yang diacah pada babak terakhir God of War.
Akhir sekali, Santa Monica mengesahkan yang God of War Ragnarok akan dilancarkan pada tahun 2022, namun belum ada tarikh tepat, untuk PS5 dan PS4.


Lagi Dan Lagi, Kajian Terbaru Nyatakan Yang Video Game Buat Remaja Semakin Agresif

Tuduhan-tuduhan seperti ini sudah tidak larat untuk kita dengar. Mengaitkan video game secara umum sebagai punca kepada peningkatan keagresifan anak-anak muda mungkin tidak akan pernah berhenti.
Gambar sekadar hiasan.
Terbaru, satu kajian telah mengesahkan yang game ganas mempunyai kaitan penyebab kepada keagresifan, lapor USA Today.
Analisis tersebut diterbitkan dalam “Proceedings of the National Academy of Sciences” yang dijalankan terhadap lebih daripada 17,000 individu yang berumur dari 9 tahun hingga 19 tahun, dari tahun 2010 hingga 2017. Analisis itu mereviu 24 kajian daripada beberapa negara termasuk Amerika Syarikat, Kanada, Jerman dan Jepun.
Ia mencadangkan bahawa remaja yang bermain video game ganas akan meningkatkan risiko kepada kelakuan yang ganas. Jay Hull, ketua dalam kajian tersebut menyatakan “impaknya secara relatif adalah kecil, tetapi secara statistiknya boleh dipercayai.”
“Ramai yang bertanya, adakah game benar-benar menyebabkan kanak-kanak berkelakukan agresif? Saya akan katakan yang ia adalah salah satu daripada kemungkinannya,” kata Hull.

Kami fikir, mengatakan video game secara umum akan mengakibatkan kepada kelakukan remaja bertambah agresif berdasarkan kajian yang dilakukan terhadap mereka yang di bawah umur yang bermain video game ganas adalah seperti sesuatu yang tidak masuk akal. Mengapa perlu membenarkan kanak-kanak berumur 9 tahun bermain game ganas?
Setiap game mempunyai rating yang tersendiri. Setiap game akan diletakkan label sama ada ia boleh dimainkan oleh kanak-kanak di bawah umur ataupun tidak. Jadi, ia adalah tugas kepada ibu bapa atau penjaga dalam memastikan game-game yang remaja ini bermain adalah sesuai dengan mereka.
Pasti tidak sesuai membiarkan kanak-kanak bermain Grand Theft Auto atau God of War, ya tak?
Apa pula pandangan korang?


Lebih 30 Juta Akaun Diharamkan Garena Free Fire Pada 2020 Kerana Menipu

Tak boleh disangkal lagi, Free Fire terbitan Garena merupakan salah satu game shooter battle royale paling popular di mobile. Disebabkan bilangan pemain yang ramai, maka tidak terkejut sekiranya bilangan penipu (cheaters) juga adalah ramai.
Dalam satu video, Garena telah berkongsikan kepada para pemain tentang apakah tindakan yang telah mereka lakukan bagi membanteras penipuan (cheating) yang ada dalam Free Fire.
Antara angka yang didedahkan ialah mereka telahpun mengharamkan lebih daripada 30 juta akaun kerana menipu. Daripada jumlah itu, 31 peratus akaun diharamkan atas laporan dari pemain lain.
Di samping itu, Garena turut mendedahkan apakah jenis penipuan yang sering dilakukan oleh pemain yang menipu ini. Daripada 30 juta akaun yang diharamkan itu, 36% adalah mereka yang menggunakan bidikan automatik (auto-aim), diikuti tembakan menembusi dinding (through wall) (23%), teleport (17%), antenna (11%) dan lain-lain (13%).
Lebih menarik, terdapat lebih daripada 450 ribu akaun telah dihukum kerana secara sengaja bermain bersama penipu.

Korang biasa jumpa penipu dalam Free Fire?


Akhirnya Square Enix Keluarkan 18 Minit Video Gameplay Marvel’s Avengers, Saksikan Di Sini

Semasa E3 2019 pada Jun lalu, Square Enix telah mengeluarkan video trailer berdurasi 3 minit kepada umum, serta memperlihatkan video gameplay berdurasi 18 minit kepada para media secara tertutup.
Terbaru, video gameplay penuh berdurasi 18 minit itu telah dikeluarkan untuk tontonan umum, dan korang boleh saksikan lima hero asal Avengers — Captain America, Iron Man, Hulk, Thor, dan Black Widow — beraksi menyelamatkan bandar San Francisco di bawah:

Gameplay ini merupakan aksi awal dari game, yang mana ia bertindak sebagai tutorial terhadap kepelbagaian kuasa dan cara berlawan setiap karakter. Jadi, jangan risau kerana tiada sebarang spoiler.
Marvel’s Avengers akan dilancarkan pada 15 Mei 2020 untuk PC, PS4, Xbox One dan Stadia


EA secara rasminya mengumumkan game Black Panther sedang dibangunkan oleh Cliffhanger Games


EA Akan Lancarkan 14 Game Baru Sehingga Mac 2021 – FIFA 21, Command & Conquer Dan Banyak Lagi

Awal tahun ini, EA telah mengumumkan yang mereka akan melancarkan 14 game baharu pada tahun fiskal 2021, iaitu tempoh yang bermula April 2020 hingga Mac 2021. EA sekali lagi telah mengesahkan bilangan ini dalam laporan kewangan yang baru sahaja mereka keluarkan.
Walaupun kebanyakan pembangun mereka terpaksa bekerja dari rumah untuk menyiapkan game masing-masing di kala situasi pandemik global, EA masih tetap menyatakan yang mereka akan melancarkan 14 game tersebut.
Empat daripadanya adalah keluaran EA Sports — iaitu FIFA 21, Madden 21, NHL 21 serta satu game yang masih belum diumumkan. Keempat-empat game ini turut disahkan akan dikeluarkan untuk konsol generasi akan datang, PS5 dan Xbox Series X, apabila Sony dan Microsoft melancarkan konsol masing-masing itu pada hujung tahun kelak. Sudah tentunya game-game sukan ini akan dilancarkan ke PS4 dan Xbox One terlebih dahulu.
Game lain yang turut ada dalam senarai 14 game ini ialah daripada IP sedia ada EA seperti Command & Conquer Remastered, dan kemungkinan dua game lagi ialah Burnout Paradise Remastered (Switch) dan Medal of Honor VR.
Dua game lagi bakal hadir untuk mobile, empat game lagi daripada studio pembangunan melalui program EA Partners, serta satu lagi yang turut belum diumumkan judulnya.
Sebagai peringatan, Battlefield yang seterusnya tidak tersenarai dalam 14 game ini kerana ia berada dalam jadual tahun fiskal 2022, namun telah disahkan akan dilancarkan pada tahun 2021. Bermakna, waktu pelancaran game itu telah diperkecilkan dari April hingga Disember 2021.
Game mana yang korang paling tak sabar dalam senarai 14 game ini?
Terima kasih PC Gamer, Destructoid.


Aksi dan Visual Menarik Untuk Gravity Rush 2 Dalam Gameplay Terbaru

Selain gameplay, video dari PlayStation Japan ini turut menayangkan aksi-aksi developer serta artwork yang digunakan untuk membangunkan Gravity Rush 2.

Gravity Rush 2 akan mengembalikan watak-watak dari siri asal iaitu Kat, Raven, dan juga Syd. Dalam pengembaraan terbaru ini, Kat dan rakan-rakan akan menentang musuh Nevi. Gravity Rush juga akan menerima siri animasi yang diberi nama “Gravity Rush The Animation ~ Overture ~” yang sedang dibangunkan oleh Studio Khara.
Untuk skip terus ke aksi gameplay, skip terus ke 17:20 – 21:35, 23:25 – 29:50 dan 31:50 – 41:20 untuk video dibawah.

Gravity Rush 2 akan menemui peminat pada 2 Disember ini.


Level Crash Bandicoot Yang Tidak Pernah Dikeluarkan Dalam Game Asal Kini Boleh Didapati Sebagai DLC Percuma!

Stormy Ascent adalah level yang tidak pernah masuk ke dalam game asal kerana terlalu susah untuk dimainkan.

Dalam temuramah oleh PlayStation, Taylor Kurosaki terlibat dalam pembangunan game asal Crash Bandicoot di Naughty Dog menyatakan kekangan masa menyebabkan level Stormy Ascent tidak termasuk dalam game asal dan tiada masa untuk menjadikan level itu lebih “mudah”.
Menurut Dan Tenguay, pengarah Vicarious Visions semasa membangunkan N. Sane Trilogy, salah satu pemain dari studio mengambil 60 nyawa untuk mengatasi cabaran Stormy Ascent! 60 nyawa!
Stormy Ascent ialah empat kali ganda lagi lama dan besar berbanding mana-mana level dalam game.

Walaupun level Stormy Ascent disembunyikan kerana tidak sampai ke pasaran, peminat tegar Crash Bandicoot jumpa level ini melalui GameShark.
Anda kini boleh dapatkan level Stormy Ascent secara percuma di PlayStation Store sekarang bermula pada hari ini sehingga 19 Ogos!


Teknologi Visual Borderlands 3 Diperlihatkan Di GDC 2017!

Semalam di Game Developers Conference, CEO Gearbox Randy Pitchford telah mempamerkan teknologi Unreal Engine 4 bagi game Borderlands akan datang!

Di pembentangan tersebut, Pitchford telah mempamerkan eksperimen-eksperimen yang sedang dilakukan pasukan Borderlands 3 menggunakan Unreal Engine 4. Pembentangan ini menceritakan proses kerja dan eksperimen yang dilakukan bagi membawa aspek visual Borderlands 3 ke tahap tertinggi.

Pitchford telah menjelaskan bahawa karakter yang dipaparkan bukanlah karakter bagi Borderlands 3 – sebaliknya hanya aset untuk menunjukkan teknologi visual bagi Borderlands 3 nanti.

Apabila ditanya tentang tarikh pelancaran Borderlands 3, Pitchford menjawab “Kami sedang mengusahakannya. Kami akan mengumumkannya kelak.” Bagaimanapun, Borderlands 3 tidak ada di dalam kalendar fiskal Take-Two bagi tahun 2017.
Sumber video: MKIceAndFire


Gadis Gothic Vampire, Eliza Diumumkan Sebagai Karakter DLC Bonus Pre-Order!

Demam Tekken 7 semakin panas dengan pengumuman Eliza sebagai satu karakter di dalam fighting game itu nanti.

Selain diumumkan sebagai salah satu fighting game yang akan dipertandingkan di EVO 2017, Tekken 7 yang baru mengumumkan story trailer ini juga telah mengumumkan Eliza, seorang (seekor?) vampire gothic yang akan menyertai barisan fighters di dalam game itu nanti.

Diperkenalkan di Tekken Revolution, Eliza kembali sebagai karakter DLC yang boleh didapatkan sebagai bonus apabila korang pre-order game ini nanti.

Menurut Tekkenpedia, Eliza dilahirkan lebih 1,000 tahun dahulu dan selepas bangkit dari tidur selama ratusan tahun, beliau terperangkap di bawah kediaman keluarga Lili Rochefort!
Tekken 7 bakal diterbitkan 2 Jun 2017 bagi platform PlayStation 4, Xbox One dan PC.


Saiz Ruang Yang Diperlukan Untuk Install Red Dead Redemption 2 Adalah 105 GB!

Korang tak perlu baca tajuk di atas dengan banyak kali kerana percayalah, apa yang korang baca itu adalah benar.

Red Dead Redemption 2 akan memerlukan ruang storan sebesar 105 GB di PS4. Xbox One mungkin akan mempunyai saiz yang berbeza, namun pastinya tidak jauh dengan apa yang akan digunakan di PS4 ini.
Rockstar Intel telah menemui poster yang dimuatnaik oleh kedai di Amerika, Target. Poster untuk bundle Red Dead Redemption 2 tersebut mendedahkan beberapa info penting tentang apa yang ada dalam game itu di PS4.

Selain saiz game tersebut, antara info yang dapat diketahui ialah jumlah pemain maksimum dalam Red Dead Online, iaitu seramai 32 pemain, lebih sedikit berbanding GTA Online yang menawarkan jumlah 30 pemain dalam satu-satu server.
Di samping itu, terdapat “kandungan online terpilih” yang akan menjadi eksklusif untuk PS4 dalam masa 30 hari. Apakah kandungan tersebut, masih belum diumumkan.

Red Dead Redemption 2 akan dilancarkan pada 26 Oktober ini untuk PS4 dan Xbox One.


Tencent Mengumumkan Versi Mobile PlayerUnknown’s Battlegrounds Akan Hadir Ke China

Minggu lalu, kami telah laporkan bahawa Tencent telah mendapat hak untuk pasarkan PlayerUnknown’s Battlegrounds di China. Terbaru, penerbit Tencent mengumumkan bahawa versi mobile untuk video game PlayerUnknown’s Battlegrounds sedang berada dalam pembikinan.

Menurut sidang akhbar, syarikat gaming, media dan teknologi itu akan memegang hak penerbitan untuk versi mobile sementara pembina game PUBG Corp. akan bekerja untuk pembangunan game tersebut.
Tencent juga mengesahkan pembangunan untuk versi mobile video game shooter yang terkenal itu sedang “berjalan dengan lancar”. Walaupun tidak diberitahu bilakah game itu akan berada di peranti-peranti iOS dan Android. Namun pengguna China boleh menjangkakan versi mobile itu akan dilancarkan tidak lama lagi.

Asalnya dikeluarkan pada 23 Mac pada tahun ini sebagai tajuk Early Access. PlayerUnknown’s Battlegrounds ialah game battle royale online yang dihasilkan dan diterbitkan oleh PUBG Corp., sebuah syarikat subsidiari kepada Bluehole Studios.
Pada minggu lepas, Tencent mengumumkan bahawa mereka telah memenangi hak penerbitan untuk versi Cina dan akan membuat sedikit perubahan kepda game tersebut untuk menepati pasaran tempatan.
Buat masa ini, PlayerUnknown’s Battlegrounds masih lagi boleh didapati sebagai tajuk Early Access di Steam. Walau bagaimanapun, keluaran penuh dijangkakan akan tiba pada hujung tahun ini. Versi Xbox One akan hadir pada 12 Disember melalui Xbox Game Preview Program.


Channel Youtube Jack Black – Hanya 3 Video & 3 Minggu, Dah Capai 3 Juta Subscriber!

Salah satu cara untuk ibu bapa bonding dengan anak-anak yang minat bergaming! Jack Black, pak lawak rockstar ni buat channel gaming dengan anaknya!

Bulan lepas, Jack Black telah mengumumkan Jablinski – channel Youtube yang akan dipenuhi video berkenaan gaming yang akan di-edit oleh anaknya sendiri! Tak sampai seminggu, channel tersebut telah menarik sejuta subscriber!

Terbaru, channel tersebut telah memuatnaik video pertama yang mengikut tema video gaming yang diumumkan – dan ianya berkenaan Pinball Hall of Fame, sebuah muzium yang mengumpulkan mesin-mesin arked pinball, membawa penonton kembali ke zaman gaming retro sebelum gaming melalui zaman audio visual elektronik.

Paling menarik, video tersebut dipenuhi dengan aksi spontan, bersahaja, nyanyian rawak Jack Black – membuatkan video beliau satu bentuk hiburan dalam acuan Jack Black. Unik, aneh tapi menghiburkan.Korang dah subscribe kepada channel Jack Black? Tunggu apa lagi?


Far Cry Primal: Jom Tonton Gameplay Dari Ubisoft!

Dalam masa tak sampai lagi 3 bulan, Far Cry Primal akan berada di tangan peminatnya. Ubisoft saja nak tease peminat dengan tunjuk gameplay game tersebut! Teruja weh!

Dalam video gameplay ini, peminat boleh melihat apa persamaan dan perbezaan Primal dengan siri-siri Far Cry sebelumnya. Dengan melihat gameplay 2 jam ini, korang boleh timbang-tara samada korang hendak membelinya kelak.

Dalam video ini, kita ditemani oleh pelbagai kakitangan dari Ubisoft antaranya ialah Naomi Savoie (Illustrator), Jean-Christophe Guyot (Creative Director) dan Kevin Shortt (Lead Writer). Video ini sememangnya menarik kerana ia membincangankan proses pembinaan game Far Cry Primal serta rintangan yang dihadapi.
Far Cry: Primal akan berada dipasaran mulai 1hb March untuk PC, PS4 dan Xbox One.


Kojima Tak Mahu Adaptasi Filem Death Stranding Kelihatan Sama Macam Game

Filem Death Stranding mungkin tidak akan membawa kembali karakter-karakter dari versi video game.
Menurut IGN dalam temu ramah bersama pengarah game, Hideo Kojima, berkata pasukan filem “masih belum tentukan” sama ada barisan karakter dari video game akan membuat kemunculan dalam adaptasi filem atau tidak.

Ini kerana karakter-karakter dalam versi video game menggunakan barisan pelakon terkenal seperti Norman Reedus, Lindsay Wagner, Léa Seydoux, Margaret Qualley, dan ramai lagi.
Kojima juga tidak mahu filem Death Stranding disasarkan kepada gamers sahaja. Beliau kedengaran seperti tidak mahu terlalu mengikut sumber asal dari game.
“Kegagalan adaptasi filem-filem sejak dulu telah membawa kepada banyak filem yang ingin memuaskan gamer, bukan? Sebab itu semua adaptasi itu kelihatan sama seperti game. Saya tak mahu filem Death Stranding jadi seperti itu.”

“Saya mahu mengambil pendekatan untuk mengubah dan mengevolusikan dunia Death Stranding yang sesuai dengan format filem,” kata Kojima. Beliau juga menambah Death Stranding sentiasa dianggap sebagai video game, tidak perlu untuk cuba dan tukarkan game kepada filem.
Kojima mendakwa filem Death Stranding adalah sesuatu “yang tiada siapa pernah lakukan dalam adaptasi filem dari game”. Beliau juga berharap untuk memberi inspirasi kepada penonton yang menonton filemnya untuk menjadi pencipta kepada karya mereka sendiri untuk 10 ke 20 tahun akan datang.


Fortnite Chapter 3 Akan Bawakan Pulau Baru, Spider-Man, The Rock, Gears of War, Banyak Lagi

Dua hari lalu, Epic Games telah reset map Fortnite dengan peristiwa sinematik yang digelar The End. Melalui peristiwa dalam-game ini, map Fortnite telah diterbalikkan selepas diserang oleh makhluk asing, turut menampilkan Dwayne “The Rock” Johnson dalam acara yang cukup mengagumkan.

Semua kejadian ini disediakan bagi menyambut kedatangan Chapter 3 yang tentunya menyajikan pelbagai kandungan baharu.
Dalam dua video di bawah, Epic telah memperlihatkan beberapa perubahan map, kehadiran skin-skin baharu seperti Spider-Man, karakter dari Gears of War, The Foundation (The Rock) dan macam-macam lagi.

Dalam satu babak Overview Trailer di atas, kami tertarik dengan satu POI (point of interest) yang kelihatan seperti sebuah halaman dan rumah tradisional Melayu (pada minit 1:03). Mungkin kita kena lihat sendiri dalam game.

Fortnite Chapter 3 kini sudah dilancarkan di semua platform yang ada.


Battlefield 2042: Petisyen Memohon Wang Dikembalikan Terima Lebih 50,000 Tandatangan

Tanpa perlu berselindung lagi, Battlefield 2042 merupakan sebuah game yang paling gagal dalam sejarah francais ini. Di sebalik jualannya yang memberangsangkan, disebabkan ramai peminat yang meletakkan harapan yang tinggi, ramai juga yang mula menyuarakan untuk wang mereka dikembalikan (refund).
Battlefield 2042 telah dilancarkan di pelbagai platform, termasuklah PlayStation, Xbox, Origin, Steam dan Epic Games Store. Setiap platform memiliki polisi refund yang berbeza.
Misalnya untuk PlayStation, polisi mereka mengatakan sebaik sahaja game itu telah dimuat-turun, walaupun belum membukanya lagi, pembeli tidak lagi layak untuk memohon refund.
Namun, polisi-polisi ini boleh diketepikan sekiranya ia didesak oleh begitu ramai pembeli dengan gerakan yang cukup keras — seperti apa yang berlaku terhadap malapetaka yang melanda Cyberpunk 2077.
Itulah apa yang cuba dilakukan komuniti Battlefield 2042 pada ketika ini untuk mendapatkan refund. Seorang pemain, yang bernama Satoshi Nakamoto, telah memulakan satu petisyen di Change.org untuk mendesak pihak-pihak berkaitan seperti Sony, Microsoft, Steam dan DICE untuk membenarkan wang mereka dikembalikan walau apa jua polisi yang tidak membenarkan.
Ketika artikel ini ditulis, petisyen itu telah berjaya mengumpulkan lebih 54,000 tandatangan.
Kami di JomGaming telahpun menandatangani petisyen ini, dan korang semua juga patut melakukan hal yang sama!

Sebelum ini, baru sebulan dilancarkan, bilangan pemain Battlefield 2042 lebih rendah daripada Battlefield V.
Dalam review Boleh Beli or Boleh Blah!?, kami mengatakan:
“Apa yang boleh kami rumuskan: Battlefield 2042 merupakan sebuah game yang terlalu dilumuri lumpur kotor yang menyembunyikan permata yang tersembunyi di sebaliknya. Keseronokan kami ketika bermain sedikit dicacatkan dengan pengalaman game yang terasa seperti tidak siap. Ataupun mungkin lari dari tujuan asal.”


Demo Pokemon Sun & Moon Sudah Boleh Didapati!

Jangan berlengah lagi, download cepat dan dapatkan bonus untuk full game nanti!

Demo Pokemon Sun & Moon sudah boleh didapati melalui Nintendo 3DS eShop dan ianya direka untuk memberikan pemain pemahaman awal untuk sistem baru yang dilaksanakan dalam Pokemon Sun & Moon.
Bonus bagi mereka yang menyelesaikan demo ini, Ash-Greninja serta beberapa item akan diberikan dalam full game nanti.
Pokemon Sun & Moon akan diterbitkan pada 18 November untuk Nintendo 3DS dan Nintendo 2DS.
Kemaskini
Demo untuk Pokemon Sun & Moon memerlukan sebanyak 3046 block iaitu sebanyak 380MB. Sumber dari Serebii.


Cyberpunk 2077: Semua Cutscenes Dalam Pandangan First-Person, CDPR Buang Cutscenes 3rd-Person

CD Projekt Red telah mengesahkan bahawa kesemua cutscenes (paparan bukan gameplay) yang ada dalam Cyberpunk 2077 nanti hanya akan dipaparkan dalam pandangan first-person.
Di laman forum rasmi CD Projekt Red, para peminat telah berbincang tentang kemungkinan kesemua cutscenes akan berada dalam pandangan first-person. Kemudian, seorang peminat telah bertanyakan soalan ini terus ke akaun Twitter rasmi Cyberpunk 2077, “ada beberapa orang kata yang tiada lagi pandangan third-person dalam cutscenes dan lain-lain. Apakah benar?”
Jawab akaun rasmi tersebut, “dalam Cyberpunk 2077, keasyikan adalah sangat penting kepada kami, jadi ya, cutscenes dalam pandangan first-person.” Malah, mereka turut mengesahkan yang babak intim juga akan dipaparkan dalam pandangan first-person.

Pengesahan ini boleh dikatakan agak mengejut memadangkan gameplay sebelum ini ada memaparkan cutscenes dalam pandangan third-person, memperlihatkan beberapa kostum karakter utama, V. Bermakna, CD Projekt Red telah membuang custcenes dalam pandangan third-person.
Selepas kejayaan fenomena global The Witcher 3: Wild Hunt, ramai yang menantikan game ini. Namun, sesetengah peminat agak kurang selesa dengan keputusan CD Projekt Red membawakan sebuah game yang menggunakan pandangan first-person dalam gameplay.
Walau bagaimanapun, dalam gameplay terbaru Cyberpunk 2077 yang dikeluarkan pada hujung minggu lalu, kita dapat melihat gameplay memandu kereta dan menunggang motosikal dalam pandangan third-person. Mungkin itu sahaja bahagian dalam game yang membawakan pandangan sebegitu.
Apa pandangan korang? Keputusan yang bijak oleh CDPR?

Cyberpunk 2077 akan dilancarkan pada 16 April 2020 untuk PC, PS4, Xbox One dan Stadia.
Terima kasih, PC Gamer.


DLC Percuma Assassins’ Festival Untuk Final Fantasy XV, Hasil Kolaborasi Square Enix & Ubisoft

Berita gembira untuk peminat kedua-dua siri tersebut.

Tidak dapat dinafikan bahawa siri Assassin’s Creed dan Final Fantasy adalah antara siri yang paling mendapat perhatian. Kini, Ubisoft dan Square Enix telah mengumumkan kolaborasi antara dua siri tersebut dan bakal menerbitkan sebuah DLC percuma untuk pemilik-pemilik Final Fantasy XV yang dikenali sebagai Assassins’ Festival.
Pada 30 Ogos nanti, sebuah kostum bertemakan Assassin bakal diterbitkan khas untuk watak Noctis dan pada 31 Ogos pula, DLC Assassins’ Festival pula akan diterbitkan. DLC ini akan mengetengahkan kebolehan menyelinap seperti siri Assassin’s Creed.
Saksikan video pengumuman Assassins’ Festival dibawah.

Kami menjangkakan kita bakal melihat DLC bertemakan siri Final Fantasy dalam keluaran Assassin’s Creed terbaru iaitu Assassin’s Creed Origins kelak.
Sumber: Ubisoft


Koleksi Game Percuma PlayStation Plus Untuk Jun 2020

Untuk bulan ini, Sony telah mengambil pendekatan yang sedikit berbeza dalam mengumumkan apakah senarai game percuma yang ditawarkan dalam langganan PlayStation Plus.
Kelmarin, Sony telah mengumumkan bahawa game pertama yang akan diberikan secara percuma untuk bulan Jun ialah Call of Duty: WWII. Di kala tawaran game percuma bulan Mei masih belum lagi tamat, game shooter Perang Dunia Kedua dari Activision itu sudah boleh dimuat-turun terus.
Terkini, PlayStation Asia telahpun mendedahkan game kedua yang akan ditampilkan dalam bulan Jun — iaitu Star Wars Battlefront II. Bermakna, dua game pada bulan ini akan bertemakan shooter dan peperangan berskala besar — hanya berbeza galaksi.
Untuk WWII, seperti yang dinyatakan tadi, sudahpun boleh dimuat-turun sekarang, manakala untuk Battlefront II pula boleh mula muat-turun dari 2 Jun. Tawaran percuma untuk kedua-dua game ini akan tamat pada 6 Julai 2020.

Bagi korang yang masih belum ambil game-game percuma untuk bulan Mei 2020, korang masih ada masa sehingga 1 Jun ini.


Nintendo Mengacah Penonton Di The Game Awards 2017 Dengan Bayonetta 3 Eksklusif di Nintendo Switch!

Nintendo mengumumkan video acah Bayonetta 3 di pentas The Game Award 2017 dan akan menjadi eksklusif di konsol Switch seperti mana Bayonetta 2 menjadi eksklusif dahulu.

Nintendo dan Platinum Games turut berkata kedua-dua game Bayonetta 1 & 2 akan berada di Switch pada Februari 16, 2018.
Bayonetta 3 masih berada dalam pengumuman dan tiada tarikh pelancaran lagi.


Lupakan GTX 1080 Ti Kerana Nvidia Telah Umumkan Titan Xp! GPU Paling Berkuasa Masa Kini!

Maharaja telah tiba menduduki takhta.

Menurut Nvidia, Titan Xp akan menggunakan GPU Pascal GP102 yang mempunyai 3,840 CUDA Cores. Ia berkebolehan untuk memberikan 96 ROP (render output units) dan 240 TMU (texture mapping units).
Dilaporkan bahawa Nvidia Titan Xp mampu memberikan prestasi setinggi 12.15 TFLOP dengan fungsi boost setinggi 1582MHz. Graphic card terbaru daripada Nvidia ini juga dibekal dengan 12GB VRAM dengan clock speed setinggi 11.4Gps.
Titan Xp sudah boleh didapati melalui laman Nvidia dengan pembelian terhad sebanyak 2 buah untuk setiap pengguna pada harga USD1,200 (~RM5,300)
Sumber: Nvidia.


Kingston Memperkenalkan Hyperx Cloud Revolver S – Gaming Headset Plug-and-Play Dolby Surround Sound

Sebuah lagi gaming headset yang bakal menggongcangkan iman anda.

Kingston telah memperkenalkan Hyperx Cloud Revolver S dengan fungsi plug-and-play Dolby 7.1 Surround Sound. Hyperx telah menambahkan teknologi Dolby ke dalam dongle USB serba baru yang bakal membawakan high-end immersive audio dengan kawalan di hujung jari anda.
Premium headset ini juga menampilkan sokongan multi-platform, 50mm driver dan mikrofon yang memiliki fungsi noise cancelling. Ia mempunyai 3 pre-set settings bagi equalizer, butang-butang untuk volume dan mute mikrofon. Lebih menarik, ia tidak memerlukan para gamers untuk install apa-apa software atau kotak audio berasingan, seperti headset-headset premium yang ada di pasaran.
Berikut adalah spesifikasi Hyperx Cloud Revolver S:
Headphone

Driver: Dynamic, 50mm dengan neodymium magnets
Jenis: Circumaural, Closed back
Respon frekuensi: 12Hz–28,000 Hz
Impedance: 30 Ω
Sound pressure level: 100.5dBSPL/mW at 1kHz
T.H.D.: < 2%
Input power: Rated 30mW, Maximum 500mW
Berat: 360g
Berat bersama mic: 376g
Panjang kabel:
-Headset: 1m
-Audio Control Box: 2.2m
-PC extension cable: 2m
Connection Type:
-Headset: 3.5mm plug (4 pole)
-Audio Control Box: USB
-PC extension cable: 3.5mm stereo dan mic plugs

Microphone

Element: Electret condenser microphone
Polar pattern: Bi-directional, Noise-canceling
Frequency response: 50Hz-18,000 Hz
Sensitiviti: -44dBV (0dB=1V/Pa,1kHz)


Dishonored 2: Tarikh Pelancaran Telah Diumumkan!

Peminat game steampunk Dishonored, bergembiralah! Tarikh pelancaran Dishonored 2 telah diumumkan!

Melalui laman web Bethesda, mereka telah mengumumkan tarikh pelancaran Dishonored 2 pada 11 November 2016 bagi platform PlayStation 4, Xbox One dan PC.
Menurut maklumat yang diperolehi melalui Game Informer, Dishonored 2 bakal menggunakan enjin grafik baru yang dikenali sebagai Void Engine. Dengan enjin grafik ini, ia membolehkan developer untuk menguji pelbagai aksi yang tidak boleh dicapai oleh siri pertama Dishonored.
Maklumat mengenai gameplay Dishonored 2 akan dipertontonkan semasa Bethesda Showcase di acara E3 2016 yang akan di adakan di Los Angeles, California pada 12 Jun ini dan akan di-livestream melalui Twitch dan Youtube.
Game first-person action adventure ini meletakkan korang sebagai seorang assassin supernatural di dalam dunia Dishonored 2 di mana magik dan steampunk bertembung. Pilih untuk bermain sebagai Empress Emily Kaldwin ataupun pelindung diraja, Corvo Attano dan gunakan stealth, bertumbuk-terajang atau kedua-duanya sekaligus di kota Karnaca.
Gabungkan kebolehan kuasa, senjata dan gajet-gajet untuk menggerakkan mission korang yang berubah mengikut setiap pilihan yang korang lakukan.
Jom kita layan video pengumuman Dishonored 2 yang dikongsikan Bethesda di E3 2015:
Kami di JomGaming sangat teruja dengan kembalinya siri Dishonored. Anda bagaimana pula?
https://zippy.gfycat.com/SpitefulIdleGemsbuck.webm


Tokyo Game Show: Yakuza Kiwami Bakal Ke PS4??

Hola!! Gamers, meh rapat-rapat, ada cerita best ni. Korang tau tak Yakuza akan menganas di console korang tak lama lagi!! Yup semua tu bukan sembang bro, trailer pun dah keluar di Tokyo Game Show 2015. Game ini di remake dari game Yakuza di console PS2. Wow rindu betul penulis dengan game Yakuza ni.

Sabar bro, dah tak lama lagi ni, Developer Sega dah keluarkan tarikh release pada 21 Januari 2016. Pasni boleh la korang acah-acah jadik Abang Long kawasan, belasah orang, ugut orang, kacau tempat gangster lain. Penulis sendiri konfem beli game Yakuza Kawami ni.
ADIOS!!


Dari Filem Ke Video Game, Tonton Trailer Pendedahan World War Z Yang Memaparkan Beratus-Ratus Zombi

World War Z, sebuah novel berkisarkan tentang ancaman zombi yang kemudiannya diadaptasi menjadi sebuah filem sekarang akan dikeluarkan dalam bentuk video game pula.
Diumumkan pada hari ini semasa The Game Awards 2017, tajuknya masih kekal sama. Dihasilkan oleh Saber Interactive, sebuah studio yang pernah menghasilkan game seperti Timeshift, Inversion dan Quake Champions. Video game ini akan hadir ke PlayStation 4, Xbox One dan PC.

Trailer di atas memaparkan segerombolan zombi yang pernah dilihat dalam filem. Beratus-ratus zombi memenuhi skrin dan memanjat antara satu sama lain untuk membentuk struktur manusia.
Saber Interactive berkata World War Z akan menjadi sebuah game aksi co-op dengan empat pemain. Kempennya memfokuskan kepada “cerita-cerita dan misi-misi unik dari yang terselamat di setiap pelusuk dunia termasuklah New York, Moscow dan Jerusalem. Gunakan perangkap, penghalang dan persekitaran sekeliling dengan penuh strategi untuk terus hidup sementara dalam masa yang sama gunakan pelbagai jenis senjata untuk mematikan yang sudah mati.”
“World War Z ialah nama yang sinonim dengan ketakutan dan aksi yang penuh mendebarkan dan kami sangat teruja kerana akhirnya kami dapat menangkap kekuatan pengalaman keganasan dan kelajuan itu untuk dihasilkan pada konsol terkini dan PC,” kata CEO Saber Interactive, Matt Karch dalam kenyataannya.


Haram Bagi Lelaki & Perempuan Bermain Video Game Bersama – Ini Hujah Ulama Kuwait Ini

Tajuk macam undang kontroversi – tetapi ada ulasannya.
Imam Othman al-Khamees baru-baru ini timbulkan kekecohan di kalangan gamers apabila video ceramah beliau disebarkan di Twitter.
Menurut laporan The New Arab, di dalam satu ceramah Dr. Uthmaan Al Khamees, beliau menjawab soalan daripada jemaahnya – “Berkenaan game-game elektronik yang semakin berleluasa (seperti PUBG), terutamanya yang melibatkan pemain daripada kaum lelaki dan kaum wanita bermain dan berkomunikasi bersama-sama semasa bermain bersama online – ianya adalah haram. Ini tidak boleh dibenarkan berlaku.”
Bagaimanapun, ini bukanlah kali pertama Imam ini mengutarakan pendapat beliau yang penuh kontroversi. Tahun lepas, beliau melarang wanita Islam daripada memakai seluar (melainkan memakai jubah ataupun pakaian yang menyembunyikan bentuk kaki dan peha) dan melarang wanita Islam daripada keluar bersendirian.

الشيخ د.عثمان الخميس: لا يجوز لعب البنات مع الشباب «بوبجي» وغيرها. pic.twitter.com/X8UpEHITXC— المجلس (@Almajlliss) January 6, 2019

Di dalam video yang sama, beliau menambah, video game yang memaparkan gambaran ataupun karakter terlarang juga adalah haram bagi semua yang beragama Islam. Sebarang game yang menampilkan muzik ataupun soundtrack juga beliau sifatkan sebagai haram.

احترم نفسك وانقل كلام الشيخ بصورة صحيحة ولا تستهزئ وأنت منت قده ،، الشيخ سأله شخص وتم الجواب عليه بصورة شرعية صحيحة • جزاك الله خير يا شيخ عثمان 💐💐 pic.twitter.com/wUlyqe98zz— 🇰🇼 العلـــ عائشــة ـــــي (@awasha_alali) January 6, 2019

Menurut beliau, larangannya terhadap isu ini adalah kerana game-game sebegini melalaikan dan boleh memecahbelahkan keharmonian rumahtangga lalu membawa kepada perceraian!
Ini dilihat sebagai lanjutan daripada fatwa yang dikeluarkan sebuah majlis agama di Kurdistan yang menyebut – ianya adalah haram untuk bermain game PlayerUnknown’s BattleGrounds (PUBG) lebih daripada beberapa minit, atau jika ianya mengganggu tanggungjawab harian.

Keputusan yang dicapai melalui musyawarah antara anggota Jawatankuasa Fatwa di Sulaimaniyah, Kurdistan ini dibuat selepas mereka menerima laporan daripada ahli-ahli keluarga kepada mereka yang ketagihan bermain game tersebut sehingga menimbulkan kekacauan dalam rumahtangga.
“Kami bersetuju bermain game ini tidaklah haram secara keseluruhannya kerana ianya tidak melanggar undang-undang Syariah, melainkan jika ianya dimainkan berjam-jam lamanya sehingga mengganggu dan memudaratkan kehidupan seharian,” ujar Irfan Rashid, ulama dan ketua Jawatankuasa Fatwa Sulaimani.
Beliau menambah, “Ianya diharamkan bagi pelajar yang bermain sehingga terlepas kelas dan pekerja yang bermain sehingga gagal melaksanakan tanggungjawab mereka.”
Bagi mereka yang melatah, mesti baca sampai tajuk aje. Dah tu sembur di ruangan komen. Bagi mereka yang membaca hikmah disebalik keputusan ulama ini dan faham nasihat berlapik yang cuba disampaikan – tahniah. Anda gamer berhemah dan bistari.


Selepas Lebih Sedekad, Ini Trailer Pertama Filem Uncharted – Nate Terjatuh Dari Kapal Terbang

Setelah lebih daripada 10 tahun pembikinannya tergendala, berubah pengarah, bertukar para pelakon — akhirnya trailer pertama untuk filem Uncharted telah dikeluarkan.
Dibintangi Tom Holland dan Mark Wahlberg sebagai duo sensasi Nathan Drake dan Sully, trailer ini memperlihatkan bermacam babak penuh aksi serta elemen-elemen yang banyak diambil inspirasi dari francais video game asalnya.
Paling menarik, babak ‘money shot’ dalam trailer ini adalah aksi Drake terjatuh keluar dari kapal terbang yang sedang terbang tinggi di udara — aksi ikonik yang diambil dari Unharted 3: Drake’s Deception. Nampaknya laporan awal sebelum ini adalah benar.
Jom saksikan:

Di samping itu, satu lagi video turut dikeluarkan, di mana Holland dan Wahlberg menceritakan serba sedikit gelagat mereka ketika menjalani sesi penggambaran filem tersebut.

Filem Uncharted diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom.
Melalui kerjasama bersama Sony Pictures Entertainment, PlayStation Productions, dan Naughty Dog, filem ini dibintangi Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem Uncharted akan ditayangkan di pawagam pada 18 Februari 2022. Selepas tamat tayangan di pawagam, ia akan masuk ke Netflix, melalui satu perjanjian yang telah ditandatangani.


BoBoiBoy: Power Spheres: Game Mobile Yang Dibangunkan Oleh 3 Buah Negara

Demam Boboiboy: The Movie masih lagi sedang hangat dirasai di pawagam seluruh negara. Kini, game mobile untuk Boboiboy telah dibangunkan!

Boboiboy: The Movie telah memecahkan pawagam tempatan dengan kutipan yang sangat memberangsangkan. Beberapa hari lepas, Animonsta Studios telah mengumumkan bahawa mereka telah mengutip RM10 juta untuk filem animasi ini.
Kini, tiga buah negara; Malaysia, Indonesia dan Hong Kong telah membangunkan game mobile untuk Boboiboy. Ia dibangunkan oleh Alkemis Games; sebuah studio untuk game mobile di Indonesia, diterbitkan oleh 8elements; sebuah syarikat penerbit game berpangkalan di Hong Kong, dan semestinya, game ini mendapat lesen dari Animonsta Studios, dari Malaysia.
Game yang diberi nama BoBoiBoy: Power Spheres, sebuah game mobile yang membenarkan para pemain untuk bermain sebagai karakter utama (Boboiboy), menempuh 100 level yang menarik, dalam usaha menyelamatkan Ochobot dari kuasa jahat. Game split-screen ini menggabungkan gameplay Match 3 Puzzle dan elemen aksi yang memberi cabaran kepada skil penyelesaian masalah dan kepantasan pemain.
Game ini menyokong beberapa bahasa, iaitu Bahasa Malaysia, Cina, Thai, Vietnam dan Inggeris.
Kata CEO 8elements Asia Pacific Ltd, “kami merancang untuk mencapai 1 juta peminat menjelang akhir April. Ini adalah matlamat yang sangat bercita-cita tinggi, namun kami percaya dengan IP dan filem, serta jenama BoBoiBoy dan peminat global untuk mencapai matlamat tersebut.”

Terima kasih, Kr8tif Express.
Anda sudah boleh muat turun BoBoiBoy: Power Spheres melalui Android di sini dan melalui iOS di sini.
JomBaca: Fantasy Mage: Indie Game Dari Developer Anak Watan!
JomBaca: Fantasy Mage: Boleh Beli Or Boleh Blah?


Tarikh Pelancaran Horizon Zero Dawn: The Frozen Wilds Diumumkan, Jelajah Ke Kawasan Bersalji November Ini

Semasa acara E3 2017, Sony telah mengumumkan DLC pertama untuk game eksklusif yang cukup mendapat tempat di hati pemain pada tahun ini, iaitu Horizon Zero Dawn. Pada waktu itu mereka hanya memperlihatkan teaser trailer dan tidak mendedahkan sebarang tarikh tepat bilakah DLC ini akan dikeluarkan.

Kemaskini: Sony Interactive telah mengumumkan bahawa DLC The Frozen Wilds akan diterbitkan pada harga RM79 dan pilihan pre-order telah disediakan di PS Store. Istimewa untuk ahli PS Plus, diskaun sebanyak 20% akan disediakan untuk DLC ini!
Digelar The Frozen Wilds, DLC ini telah diumumkan tarikh pelancarannya, iaitu pada 7 November 2017. DLC ini akan membawa protagonis game ini, Aloy ke kawasan utara yang sungguh indah dan bersalji – yang mana semestinya akan berhadapan dengan robot-robot berbahaya yang baru dan banyak.
Saksikan trailer pendek di bawah, mengumumkan tarikh pelancaran The Frozen Wilds:

JomBaca: Photo Mode Horizon Zero Dawn Telah Ditambahbaik, Ini Adalah Aksi-Aksi Baru Aloy Yang Lebih Comel


Mad Catz Bangkit Dari Kejatuhan – Kembali Dengan Video Pengumuman Peranti-Peranti PC Gaming!

Kembalinya jenama legenda ini!

Mad Catz yang telah bangkrap pada Mac 2017 kini sudah kembali!
Syarikat tersebut yang kini dikenali sebagai Mad Catz Global Limited kini berpangkalan di Kowloon, Hong Kong telah mengumumkan barisan produk-produk baru mereka.

Mad Catz akan tampil di Consumer Electronics Show (CES) minggu hadapan dengan peranti-peranti PC gaming: gaming mouse RAT, keyboard STRIKE, gaming headset FREQ dan gaming surfaces GLIDE.
Bagaimanapun, Mad Catz tidak mengumumkan sebarang fight stick baru di dalam pengumuman yang sama. Sama-sama kita nantikan pengumuman lanjut daripada Mad Catz.


League of Legends: YeoChoeMi – Gadis Challenger Dari Korea Selatan

Artikel ini ditulis dan dikongsi oleh seorang sahabat kami, Waghih. Korang boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Adakah YeoChoeMi merupakan gadis pertama yang memasuki divisyen Challenger? Jom kita kenali gadis ini dengan lebih dekat. Menggunakan alias 여최미, yang bermaksud “Best Female Mid” atau Wanita Terhebat di Mid, beliau merupakan ‘streamer’ popular dari Korea Selatan yang kerap bermain sebagai Anivia dan Aurelion Sol sebagai Champion utama. YeoChoeMi berjaya menaiki ke divisyen Master pada bulan April (berdasarkan artikel dari The Rift Herald). 2 bulan sudah berlalu, beliau kini akhirnya sudah bergelar sebagai Challenger yang menempatkan gadis ini dalam golongan elit gamer untuk League of Legends.
Ini merupakan Ranked terkini YeoChoeMi berdasarkan daripada laman web OP.GG. Kebiasaannya beliau hanya bermain di posisi Middle atau Support sahaja. Memandangkan beliau pernah memasuki divisyen Platinum dan Diamond, tidak mustahil jika gadis ini mempunyai ‘skill-set’ yang diperlukan untuk masuk ke divisyen Challenger.
Kecaman Yang Diterima
Namun begitu, YeoChoeMi terpaksa menghadapi ‘haters’ ketika memulakan ‘stream’ di LoL. Ini kerana, tidak ramai penonton yang percaya gadis ini betul-betul menaiki divisyen Challenger sendirian, dengan mengatakan gadis ini hanya tunjuk ‘face cam’ dan rakan lelaki yang sebenarnya bermain dalam akaun tersebut. Walau bagaimanapun, YeoChoeMi membuktikan kritikan terhadap beliau adalah salah, apabila gadis ini ‘stream’ dengan menggunakan ‘mouse cam’ untuk menunjukkan yang dia benar-benar ada kemahiran yang diperlukan untuk menjadi seorang Challenger.
Korang boleh tonton video di bawah ini, di mana YeoChoeMi berjaya memasuki divisyen Master, mendapat kedudukan betul-betul di atas SK Telecom Huni pada 2 bulan lepas.

Stigma Pemain Wanita Dalam Esports
Ini bukanlah kali pertama pemain wanita yang mempunyai kemahiran tinggi dalam esports menerima kecaman dan tidak dipercayai oleh komuniti gamers yang lain. Misalannya, pemain Overwatch iaitu Kim “Geguri” Se-yeon menerima kritikan keras pada permulaan kerjaya beliau sebagai gamer. Mereka mendakwa tiada gadis berumur 17 tahun yang mempunyai bakat yang sama seperti Geguri. Geguri kemudiannya bermain game ini secara ‘live’ untuk membuktikan ‘haters’ ini salah.
Geguri kini bermain untuk pasukan EHOME Spear.
Golongan wanita sebenarnya sudah lama bertapak dalam permainan League of Legends. Cuma bezanya korang jumpa atau tak jumpa. Sebagai contoh, Maria “Sakuya” Creveling sekarang ini merupakan pemain Support gantian untuk pasukan FlyQuest yang dulunya pernah bermain untuk pasukan Renegades di bawah nama “Remi”.
Maria “Sakuya” Creveling.
Kesimpulan
Sama ada korang percaya atau tidak dengan cerita ini, bagi admin tidak mustahil jika YeoChoeMi berusaha sendiri untuk memasuki divisyen Challenger. Lagipun beliau duduk di Korea Selatan, di mana penerimaan game itu sendiri diangkat tinggi oleh warga tempatan serta diiringi dengan nilai kompetitif yang tidak wujud di tempat lain.
Ia tidak menjadi masalah untuk gadis ini sebenarnya belajar daripada golongan profesional untuk mengembangkan lagi bakat sedia ada. Siapa tidak cemburu jika seorang gadis berjaya menjadi golongan elit Challenger dan bermain lebih baik daripada sesetengah pemain lelaki yang lain. Apa-apa pun tahniah kepada YeoChoeMi yang juga menerima gelaran sebagai ‘Isteri Froggen’ kerana bermain Anivia dalam kebanyakkan game Ranked beliau.

Nota Tambahan:
Sekiranya berminat nak kaji lagi, korang boleh cari YeoChoeMi di bawah alias 여최미. Beliau ada juga akaun Youtube sendiri, namun kesemuanya ditulis dalam bahasa Korea. Ada juga video tambahan daripada Today on the Korean Server di bawah ini:

JomBaca: League of Legends: Nasib Champion Yasuo!


Saksikan Trailer Terbaru CoD: Infinite Warfare, Paparkan Aksi Beta Bermula 14 Oktober Ini

Sudah bersedia untuk memainkan Infinite Warfare buat kali pertama wahai peminat setia Call of Duty sekalian?

Activision baru sahaja mengeluarkan trailer terbaru, memaparkan aksi-aksi yang bakal pemain rasai apabila memainkan versi beta Call of Duty: Infinite Warfare tidak lama lagi. Versi beta ini nanti, pemain diberi peluang untuk mencuba combat rig suits yang serba baru, abiliti futuristik, serta 3 atau lebih map dan beberapa game mode untuk Multiplayer.
Jom layan trailer ini:

Closed beta ini hanya akan diberikan kepada para pemain yang melakukan pre-order untuk game ini. Bagi anda yang pre-order di PS4, anda boleh mula mainkan versi beta untuk Multiplayer ini pada 14 Oktober, manakala pemain di Xbox One pula akan mula bermain pada 21 Oktober. Maaf buat pemain di PC, tiada sesi beta untuk anda.

Beberapa hari lalu, kita telah mengetahui berapakah saiz yang akan memenuhi HDD anda bagi kedua-dua Infinite Warfare dan Modern Warfare Remastered –  iaitu sebanyak 130GB!
Call of Duty: Infinite Warfare akan dilancarkan sepenuhnya bersama-sama dengan Call of Duty: Modern Warfare Remastered pada 4 November di PC, PS4 dan Xbox One.


The Witcher 3 kini antara game paling laris dalam sejarah, terjual 50 juta unit

View this post on Instagram            A post shared by JomGaming (@jomgaming)


Tekken 7 Perkenalkan Karakter Pertama Dari Thailand, Angkat Seni Beladiri Muay Thai

Bandai Namco telah memperkenalkan satu karakter terbaru yang bakal ditampilkan ke dalam Tekken 7.
Diumumkan di acara Tekken World Tour Finals, karakter terbaru ini diberi nama Fahkumram, seorang juara Muay Thai yang berasal dari Thailand. Fahkumram akan menyertai barisan karakter lain dalam game fighting ini pada musim bunga tahun hadapan (sekitar Mac-Jun) melalui Season 3.

Sebelum Fahkumram, Muay Thai pernah diangkat melalui karakter Bruce Irvin, berasal dari Amerika Syarikat, yang pernah muncul dalam Tekken 2, Tekken 5 dan Tekken 6.

Ini merupakan karakter kedua dari Asia Tenggara yang pernah dibawakan ke dalam francais Tekken, yang mana sebelum ini karakter Filipina telah ditampilkan, iaitu Josie Rizal, seorang karakter wanita yang diinspirasikan dari pejuang bangsa dari negara itu, Jose Rizal.

Bilalah agaknya pula kita dapat saksikan seni beladiri Silat diperkenalkan dalam Tekken? Tolonglah, Bandai Namco, sudah tiba masanya untuk karakter dari Nusantara seperti Malaysia atau Indonesia dimasukkan ke dalam game ini!


The Last of Us Part II: Tiada Versi Demo Akan Dikeluarkan Sebelum Pelancaran, Kata Naughty Dog

Setelah mengumumkan penundaan tarikh pelancaran The Last of Us Part II beberapa hari lepas, pihak Naughty Dog telah tampil untuk memberikan penjelasan lanjut.
Bercakap di podcast PlayStation Blog, antara perkara yang didedahkan penulis dan pengarah game ini, Neil Druckmann, ialah mereka tidak akan mengeluarkan versi demo untuk The Last of Us Part II sebelum ia dilancarkan sepenuhnya kelak.
Beliau mendedahkan bahawa versi demo yang telah mereka perlihatkan kepada media dahulu adalah satu jenis demo yang direka khas untuk diberikan kepada media, manakala sekiranya mereka ingin keluarkan demo untuk yang boleh diakses semua secara umum, ia perlu direka semula dari kosong.
“Itu satu kerja besar yang kita tak mahu pasukan kami lalui,” kata Druckmann. “Kami lebih rela meletakkan fokus kami kepada melengkapkan game yang sebenar.”
Malah, menurutnya, demo yang diberikan kepada media itu dahulu sudah tidak lagi relevan kerana ia tidak akan memberikan indikasi sebenar game akhir nanti.
Selain itu, beliau turut mendedahkan bagaimana mereka sedang memikirkan apakan opsyen-opsyen yang ada untuk membenarkan semua pemain dapat bermain pada waktu yang sama semasa pelancaran nanti dalam situasi yang begitu sukar di seluruh dunia pada ketika ini.
Naughty Dog faham bahawa bukan semua pemain mempunyai infrastruktur untuk memuat-turun game ini secara digital, maka ia tidak adil kepada mereka sekiranya tidak menerima unit fizikal pada waktu yang sepatutnya di kala pemain lain telah memulakan game ini melalui muat-turun digital.

Korang boleh dengarkan podcast ini secara penuh di sini.
Buat masa ini, The Last of Us Part II telah ditunda ke satu tarikh pelancaran yang tidak dinyatakan lagi.


Tonton Video Kemaskini Terbaru Xbox One Yang Memaparkan Penyokongan Webcam Dan Pelbagai Lagi

Microsoft telah mengeluarkan satu video terbaru “This Week on Xbox”. Tapi kali ini kita akan melihat sesuatu yang akan hadir pada minggu hadapan.
Untuk lebih terperinci, Larry “Major Nelson” Hryb, bersama dengan Pengurus Senior Program Xbox, Harrison Hoffman dan Pengurus Program, Ranika Kerjrival menunjukkan kemaskini yang akan hadir ke Xbox One pada minggu hadapan.
Kita dapat melihat beberapa ciri baru, termasuklah ciri blocks yang membenarkan pengguna untuk meletakkan video game dan pemain kegemaran pengguna di hadapan dan di tengah.

Panduan terbaru dan sub-menu terbarunya juga membenarkan pengguna untuk mencari lebih banyak informasi untuk sesetengah topik tanpa perlu meninggalkan permainan.
Aplikasi terbaru, Xbox Assist juga akan menyediakan petua dan cara, bantuan penyelesaian masalah dan menyokong achievement.
Apa yang menariknya, penyiaran terbaru dan menu penangkapan akan membawakan banyak ciri untuk para streamer dengan menyokong penggunaan kesemua jenis webcam. Ini bukan hanya berguna untuk streamer, kerana webcam itu akan boleh diserasikan dengan Skype juga. Membenarkan pengguna untuk melakukan panggilan video tanpa perlu menggunakan Kinect yang sudah mati.


Inikah Sombra Yang Diperkatakan Dalam Overwatch?!

Adakah ini sebuah leak? Atau sememangnya disengajakan?

Menurut seorang redditor, ini asalnya berada di laman intranet Blizzard dan kini sudah tiada. Blizzard sendiri menyatakan mereka akan memberikan peminat-peminat Overwatch untuk merasa hero baru tetapi masih berdiam tentang hero yang bakal diperkenalkan.

Terdapat beberapa teori mengenai Sombra, iaitu beliau adalah anak kepada wanita daripada kumpulan asal Overwatch yang kemungkinan terbunuh dan ini menyebabkan dia kini bekerjasama dengan Talon.


#Justice4Tuah: Komuniti Mobile Legends Malaysia Pula Bersuara Tentang Pembatalan Hero Hang Tuah

Bersatu kita teguh, bercerai kita roboh!
Gambar sekadar hiasan.
Lebih 500 tahun dahulu, Laksamana Hang Tuah pernah difitnah melakukan sesuatu perbuatan yang beliau tidak lakukan. Sahabat karibnya, Hang Jebat yang menyangkakan Hang Tuah telah dijatuhkan hukuman mati atas fitnah itu telah mengamuk di Istana Melaka bagi menuntu bela kematian sahabatnya itu.
Tetapi kini, pada zaman moden ini, apabila nama Datuk Laksamana Hang Tuah terpalit dengan satu tuduhan yang tidak berasas, siapa pula yang akan mempertahankan nama baik pahlawan tersohor kesayangan kita ini?
Seperti yang telah kami laporkan sebelum ini, karakter Hang Tuah dalam Mobile Legends (ML), yang mana telah dirancang pengenalannya sejak tahun lalu lagi, kini dilaporkan telah dibatalkan. Pembatalan (atau mungkin penundaan) ini dikatakan berpunca daripada desakan komuniti ML dari Indonesia yang tidak mahu Hang Tuah menggunakan ‘senjata asli Indonesia’ dalam game ini.

Terkini, komuniti ML Malaysia yang agak terkilan dengan desas-desus ini telah mencipta satu gerakan khas untuk memberikan mesej kepada Moonton dalam isu ini. Dibangkitkan oleh Saziman Nor, beliau mahu Moonton turut mendengar maklumbalas dari komuniti mereka juga, bukan mendengar dari satu-satu komuniti sahaja.
Melalui penularan hashtag #Justice4Tuah, komuniti Malaysia mahu isu pembatalan hero Hang Tuah ini dapat diselesaikan dengan segera dalam cara terbaik. Mengucapkan battlecry yang penuh bersemangat, ini kata-kata beliau:

#Justice4TUAH
UNTUK SEMUA WARGA MLBB MALAYSIA..
TERMETERAILAH HARI INI..
KEADILAN HARUS DIPERJUANGKAN..
BERLIPAT LENGAN BERPAUT DAHAN,
TEDUHAN RIMBUN PAYUNGAN HUJAN,
PATAH SAYAP BERTONGKAT TANGAN,
SUARA KITA HARUS DITEGAKKAN.
AlKisah..
Saya minta rakan2 seperjuangan MLBB..
Sebarkan hashtag #Justice4TUAH..
MLBB bukan sahaja setakat game..
Tapi wadah sukan masa kini..
Yang memberikan kita ruang perkongsian dan persaingan yang sihat sesama antara kita..
Tempat kita merasa bangga dengan jati diri kita..Budaya kita..
Maka..
Tak salah jika kita perjuangkan..
Ini maruah kita..Ini kebanggaan kita..
Kenapa mesti kita tunduk pada ego Sang Garuda di langit..
Kita HARIMAU RAJA DI HUTAN..
Sampai bila kita sembunyikan suara kita..
TARING KITA..
BERLENGAH JALAN DI PETANG KALA..
MENCARI ULAM DIBAWA KERANJANG..
JANGAN DIAM JANGAN PUTIH MATA..
MENANTI KITA JUGA RENDAH DIPANDANG..

Menularkan hashtag #Justice4Tuah ini bukan satu-satunya tindakan yang beliau lakukan untuk menekan Moonton. Malah, beliau turut menghantar emel ke pihak Moonton untuk memperjelaskan hasrat yang terbuku di hatinya dengan lebih mendalam. Di bawah adalah screenshot daripada emel yang beliau telah hantarkan:

Selain desakan dari komuniti Indonesia, ada juga laporan yang mengatakan bahawa isu karakter Hang Tuah dalam Mobile Legends ini disekatkan oleh kerajaan Malaysia atas sebab-sebab tertentu.
Seperti laporan sebelum ini, kami telah mendapatkan Moonton untuk memberikan komen tentang isu ini. Namun, masih belum ada maklumbalas daripada mereka. Segala maklumat terkini akan kami laporkan di JomGaming.


Kini Anda Boleh Menukar Antara Battlefield 4 Dan Battlefield 1 Tanpa Perlu “Quit”

Hidup para peminat tegar siri Battlefield kini dimudahkan dengan kemaskini terbaru.

DICE telah mengeluarkan kemaskini terbaru di PS4 dan Xbox One yang memudahkan para pemain untuk “melompat” dari Battlefield 4 ke Battlefield 1 atau sebaliknya. Harus diingat bahawa fungsi ini hanya akan berjaya sekiranya anda mempunyai sekurang-kurangnya satu, atau kedua-dua game ini secara digital.
Kemaskini terbaru ini telah menampilkan keupayaan di menu utama untuk pemain memilih sama ada untuk bermain Battlefield 4 atau Battlefield 1. Ia turut memudahkan untuk anda melihat server browser dan sertai rakan-rakan yang sedang bermain salah satu daripada game ini dengan lebih mudah. Di samping itu, ia turut membawakan pemain untuk melihat stats dan progression di kedua-dua game ini di menu utama juga.
Berikut adalah senarai pembaharuan yang ditampilkan dalam kemaskini terbaru ini:

General
Enabled game joining from Battlefield 4 to Battlefield 1
Browse Battlefield 1 games
Browse Battlefield 1 detailed stats
Join Battlefield servers
Join friends playing Battlefield 1
Battlefield career
View your combined Battlefield career stats
View Battlefield 1 and Battlefield 4 soldier progression
Added the Watch section where you can view content from all across the Battlefield franchise
Bugfixes
Fixed issues where player ends up in an offline state after getting back to menus from game play
Various server browser bug fixes
Enabled expansion packs in the in-game store on Xbox One
Fixed an issue where users could get the wrong background

Baru-baru ini, EA telah mengesahkan bahawa francais Battlefield tidak akan mendapat game baru dalam masa sekurang-kurangnya dua tahun akan datang.


Game buatan Malaysia, GigaBash akan dilancarkan ke Nintendo Switch pada Ogos


Trailer Pelancaran Battlefield V Kembalikan Nostalgia Dengan Lagu Tema Klasik Battlefield 1942

Battlefield V akan dilancarkan sepenuhnya kepada semua pemain kira-kira 10 hari lagi. Walau bagaimanapun, ia telah dimainkan kini oleh segelintir pemain dalam bentuk Early Access.

Maka, EA dan DICE telah memuatnaik video trailer pelancaran Battlefield V. Trailer ini tidak perlu banyak penjelasan mengapa ia sangat menarik. Cukuplah ia dengan menggunakan lag tema klasik 1942 untuk membuat para pemain kembali terkenang segala nostalgia bermain game ini.
Jom layan trailer yang telah membuat kami meremang bulu roma ini:

Battlefield V akan dilancarkan sepenuhnya kepada semua pemain di PC, PS4 dan Xbox One pada 20 November ini.


MGS5: Skodeng Strategy Guide Phantom Pain Jom!

OMG! Terjojol biji mata kitorang melihat kehadiran gambar-gambar Strategy Guide Metal Gear Solid 5: Phantom Pain di alam maya! Kalau korang kipas-susah-mati Kojima, korang kene tengok level of quality Strategy Guide ini! Jom layan!

Samada leaked ataupun fresh release, gambar-gambar ini membuatkan kitorang terliur dan semakin syok menanti ketibaan MGS5:PP. Dan yang pastinya, sentuhan perfection Kojima pastinya terserlah di setiap mukasurat! Tengok ajelah muka depan Strategy Guide ini!
Ohsem kan? Bebetol beri makna baru kepada terma caught red-handed! lol
Agak tebal jugak Strategy Guide kali ini!
Apa yang menariknya, dari beberapa mukasurat yang ada, dapat kita lihat teknik Stealth & Infiltration seperti Movement Speed & Stances- sehinggakan ada 5 stances yang korang boleh gunakan untuk approach target or objektif iaitu Sprinting, Running, Walking, Crouch Walking dan Crawling! So, make sure korang main MGS, bukan main CoD melulu ye!
Petikan daripada mukasurat ini menyebut:

Try to muscle your way through even the game’s early missions and you’ll soon be staring blankly at the “Mission Failed” screen, wondering what exactly you did wrong. The answer to that question, in most cases, is simple and forthright: you were careless, you were spotted, and now you are dead.

Pada gambar berikutnya, kita dapat lihat teknik-teknik mendapatkan Resources & Collectibles – dengan penggunaan belon Fulton bagi mendapatkan resources seperti personnel, senjata even haiwan ternakan! Typical lawak Kojima!

…the primary engine for Mother Base’s economic growth is Big Boss’s ability to accumulate resources during missions and free roam missions. If you are picking up or Fulton-extracting everything that isn’t nailed down whenever you can – and you really should – you’ll reap the benefits.

Dan gambar terakhir seperti menunjukkan Mission pertama korang didalam MGS5:PP nanti! Macam biasa, multiple objectives dalam satu map menjadi ujian skill multitasking korang!

Mission Tasks
Type
Details

I
Prepare Kazuhira Miller’s whereabouts
Optional
There are two intel files that reveal the information, but you can only interact with one of those.

II
Extract Kazuhira Miller
Mandatory
Must be accomplished within four in-game days since the mission has begun.

III
Extract the commander from West(?) Sand Barracks
Optional
Easy to recognise. Look to his distinctive red beret.

IV
Complete the mission without being discovered by the Skulls.]
Optional
Can be accomplished early on a second playthrough.

V
Secure the rough diamonds hidden in Spugmag Keep.
Optional
Found close to your starting position.

VI
Extract the transport truck driver.
Optional
Found in Wallo Village before he departs.

Macam straightforward aje kan mission-mission nye? Kita tunggu dan lihat aje nanti!
Seriously, kitorang dah takleh handle keseronokan kitorang! Rasa macam nak nyorok dalam cardboard box macam kucing kat bawah nih! Korang macamana?


Gameplay Pertama Far Cry 6 Akan Diperlihatkan Hujung Minggu Ini

Tak perlu tunggu sehingga E3 2021 bermula, Ubisoft akan memperlihatkan gameplay pertama Far Cry 6 lebih awal.
Video gameplay itu akan ditayangkan secara premiere pada 29 Mei 2021, 12.30 tengah malam (waktu Malaysia). Boleh tontonnya nanti di sini.
Tidak banyak didedahkan buat masa ini seperti berapakah durasi gameplay yang akan disajikan. Ubisoft hanya memaparkan satu teaser trailer pendek selama 30 saat yang korang boleh saksikannya di bawah, menampilkan suara latar Giancarlo Esposito yang cukup terkenal dalam Breaking Bad, sebagai antagonis utama dalam Far Cry 6.

RSVP for your first look at Far Cry 6 gameplay premiering May 28th at 9:30 AM PDT.— Far Cry 6 (@FarCrygame) May 26, 2021

Tarikh pelancaran Far Cry 6 telah ditunda kepada tahun fiskal seterusnya, iaitu antara April 2021 hingga Mac 2022. Kemungkinan besar tarikh pelancaran baharu akan diumumkan dalam video gameplay itu kelak.


God of War: Saksikan Video Kelakar Ini Yang Memaparkan Kompilasi Glitch Aneh

God of War yang dilancarkan pada April lalu boleh dikatakan sebuah game yang hampir sempurna meliputi segala segi, termasuklah ketiadaan glitch yang terlalu kerap dijumpai.

Walau bagaimanapun, untuk mencapai “kesempurnaan” ini bukanlah sesuatu yang mudah. Di sebalik kejayaannya itu, proses pembangunan game ini telah melalui pelbagai peringkat yang mana pada awalnya semestinya tidak sesempurna seperti apa yang dilancarkan.
Santa Monica telah mengeluarkan satu video kompilasi yang memaparkan beberapa glitch aneh yang mereka temui semasa membangunkan God of War, dan ia sungguh lucu. Korang boleh tontonnya di bawah:

Sekiranya korang masih berkira-kira untuk mendapatkan game ini, korang seharusnya dapatkannya sekarang kerana dalam review Boleh Beli or Boleh Blah!?, kami mengatakan yang God of War mempunyai gameplay yang mantap, pelbagai elemen baru, pertempuran sinematik epik, dan kisah mitos yang penuh misteri.


Pengarah The Last of Us 2 Sudah Mula Mengacah Multiplayer – “Ianya Akan Berbaloi”

The Last of Us part II merupakan antara game terbesar yang dilancarkan pada tahun ini. Namun, seperti yang ramai sudah sedia maklum, tidak seperti game pertamanya, sekuel ini tidak didatangkan sekali dengan mode multiplayer.
Komuniti The Last of Us pada 26 September lalu telah meraikan The Last of Us Day, dan ramai musykil mengapa perayaan terbesar tahunan mereka itu tiada sebarang berita tentang mode multiplayer The Last of Us Part II.
Melihat banyak persoalan ini, pengarah, penulis dan orang kuat Naughty Dog, Neil Druckmann telah mengacah sedikit para peminat francais ini. Walaupun tidak menyatakan secara jelas tentang mode multiplayer, tapi ramai yang merasakan Druckmann sedang bercakap tentang mode itu.
“Terima kasih kepada semua peminat mengagumkan untuk The Last of Us Day yang hebat,” kata Druckmann. “Sikap positif dan sayang kamu adalah sangat menginspirasikan. Oh… dan tentang yang perkara itu… sabar ya. Ianya akan berbaloi.”

Thank you to all the wonderful fans for an incredible #TheLastofUsDay ! Your positivity and love is incredibly inspiring. Oh… and about that other thing… be patient. It’ll be worth it. ❤— Dr. Uckmann (@Neil_Druckmann) September 27, 2020

Tidak banyak butiran tentang multiplayer The Last of Us Part II yang dikongsikan oleh Naughty Dog. Kira-kira setahun lalu, mereka mendedahkan yang pelancaran sekuel itu tidak akan hadir bersama multiplayer, yang mana turut mereka mempunyai perancangan lebih besar untuk multiplayer. Sehingga kini, ramai menjangkakan yang mereka akan mengeluarkan sebuah game multiplayer berasingan (standalone) dari universe The Last of Us.


Jom Saksikan Video Trailer Konsol PS4 Edisi Khas Call of Duty: WWII

Sony Interactive Entertainment dan Activision telah mengeluarkan trailer yang menampilkan Call of Duty: WWII dan konsol PS4 edisi khas.
Trailer itu memaparkan bundle PS4 tersebut dan seterusnya memaparkan beberapa babak dari game itu, dari pendaratan D-Day sampailah ke Battle of the Bulge. Apa yang menariknya kita diperlihatkan dengan pilihan warna camo untuk PlayStation 4 edisi Call of Duty: WWII itu. Ianya menggunakan corak warna seperti pakaian tentera.
https://www.youtube.com/watch?v=puZUCEvAjM4
Call of Duty: WWII akan dikeluarkan untuk PC, PS4 dan Xbox One pada 3 November. Edisi khas ini juga akan dilancarkan pada masa yang sama di Amerika Utara dan Eropah.


Ternak Peluru Dan Senjata Untuk Digunakan Di Dalam Game FPS Shotgun Farmers!

Kitorang tertarik dengan konsep game ini – tumbuh dan semai senjata korang! Jom undi ramai-ramai di Steam Greenlight!

Pemain game FPS Shotgun Farmers akan menternak senjata dan peluru mereka sendiri di dalam game unik ini. Kesemua peluru yang tertembak dan terbenam di dalam tanah akan menghasilkan tumbuhan dengan senjata dan peluru yang sama! Lebih lama tumbuhan ini dibiarkan tumbuh, lebih banyak peluru yang ada di dalam senjata baru itu nanti.

Walaupun namanya Shotgun Farmers, terdapat kepelbagaian senjata di dalam game FPS ini seperti pelancar roket lobak merah, sniper rifle asparagus, pistol kacang hijau dan semestinya shotgun jagung.
Shotgun Farmers menjanjikan beberapa mode online sehingga 16 orang – semuanya menggabungkan aspek FPS dan pertanian. Antara mode yang akan datang adalah push hayload (payload), capture the sheep (flag), dan plant a deadly watermelon (M-Com) di dalam pangkalan musuh dan lain-lain lagi.

Shotgun Farmers akan menawarkan pelbagai senjata, skin dan macam-macam lagi selepas diterbitkan nanti sekitar Jun – September 2017. Game ini sedang hangat menerima undian di Steam Greenlight – kalau korang berminat dengan idea sebegini, undilah segera!


Modder Bakal Bawakan Liberty City Sepenuhnya Ke Dalam GTA V

Bagai sirih pulang ke gagang.

Pasukan modder yang bertanggungjawab membawakan para pemain GTA V dengan toolkit OpenIV kini telah mendedahkan projek terbaru mereka. Mereka bakal membawakan Liberty City ke dalam GTA V.
Tidak menggunakan teknik modding seperti kelaziman, mod Liberty City ini tidak akan menggantikan mana-mana persekitaran dalam map GTA V. Sebaliknya ia akan menambahkan Liberty City di tengah-tengah lautan. Seolah-olah sebuah “pulau Liberty City” akan diletakkan di situ dan pemain boleh terbang ke “pulau” tersebut pada bila-bila masa.
Mod ini jugak tidak membangunkan Liberty City daripada kosong. Ia bakal mengimport map daripada GTA IV, seterusnya mengubahsuainya menjadi Liberty City. Bermakna, para pemain perlu memiliki kedua-dua GTA IV dan GTA V untuk menggunakan mod ini, selain perlu juga mempunyai converter tool dan OpenIV itu sendiri.
Pastinya kita sudah tidak sabar untuk melihat bagaimanakan rupa Liberty City dalam enjin game masa kini. Namun, mereka belum mendedahkan lebih banyak maklumat lanjut. Sebarang info baru akan mereka war-warkan di laman web OpenIV.
Sementara itu, layan dulu teaser trailer yang telah mereka lancarkan:

Jadi, apakah lokasi yang anda tidak sabar untuk lawati apabila mod ini telah dibangunkan kelak? Apakah memori paling anda ingati di map Liberty City? Kongsikan dengan kami.